Beograd - Još nisu utihnule nesuglasice vladajuće koalicije oko prodaje NIS-a Rusima a već su na političku scenu Srbije, iz vlade, isplivali novi problemi. Ulje na vatru nerazumevanjima u vladi, dolila je i tvrdnja Mlađana Dinkića, lidera G 17 plus i potpredsednika vlade, da je najveći problem vlade kriza njenog autoriteta, jasno aludirajući na politički kišobran predsednika Tadića i da on zbog toga ne želi da statira u takvoj vladi! kompletan tekst\nTajkuni nam kroje politiku zemlje...\nBeograd - Kao vladare iz senke koji vedre i oblače Srbijom zamenik predsednika SRS Dragan Todorović naveo je ambasadore SAD, pojedinih država EU, Albanije, Turske i Hrvatske. Međutim, osim uticaja ambasadora\nNikitović odzviždao svoje!\nBEOGRAD - Na sednici Glavnog odbora DSS-a koja treba da bude danas u Centru „Sava“ u 11 časova, 39 članova Glavnog odbora ove partije je zakazalo „izviždavanje Aleksandra Nikitovića iz DSS-a“. Kako su obrazložili\n„Gnjilanska grupa“ danas pred sudijom\nBEOGRAD - Devetorica pripadnika takozvane Oslobodilačke vojske Kosova, koji su u petak popodne sprovedeni iz Preševa u Beograd, danas bi trebalo da se nađu pred istražnim sudijom Veća za ratne zločine beogradskog\nSimendu upucao Kalinić?\nBEOGRAD - Nemanji Popoviću (37), optuženom da je 29. septembra 2000. u kafiću „Džuboks“ ubio pripadnika stare garde žestokih momaka Jovana Simendića Simendu (46), presuda će biti izrečena 30. decembra u\nPredsednik Srbije Boris Tadić je tokom protekle nedelje u Moskvi rekao predsedniku Rusije Dimitriju Medvedjevu da je srpski cilj da budemo u Evropskoj uniji, ali da Rusija bude naš najvažniji strateški partner. Medvedjev\nNema para za tople obroke\nBEOGRAD - Sednica Socijalno-ekonomskog saveta, na kojoj je bilo reči o proširenom dejstvu Opšteg kolektivnog ugovora, prekinuta je nakon tročasovne rasprave kada je predsednik Unije poslodavaca\nU pomoć stiže Abu\nNe znam šta ću\nNeka čeka CSKA


Službi za poslove sa stranicima prijavljen 23.541 nezakoniti migrant\nVijeće ministara BiH razmotrilo je i usvojilo Informaciju o stanju u oblasti migracija u Bosni i Hercegovini u vezi s povećanim prilivom migranata u Bosni i Hercegovini.\nSlužbi za poslove sa strancima od 1. januara do 19. decembra ove godine prijavljen je 23.541 nezakoniti migrant, a namjeru za azil izrazilo je njih 22.177, ali je zahtjev za azil podnijelo 1.358 migranata. Najviše migranata došlo je iz Pakistana (7.735), Irana (3.639), Sirije (2.937), Afganistana (2.770), Iraka (2.116).\nMinistarstvo sigurnosti u saradnji sa nadležnim institucijama i agencijama poduzima mjere u skladu sa Akcijskim planom hitnih mjera i zaključcima VM BiH. Pripadnici SIPA-e, DKPT-a i MUP-a RS još uvijek pružaju podršku Graničnoj policiji BiH u obavljanju poslova nadzora granice.\nJačanje državne granice, jačanje kapaciteta Službe za poslove sa strancima i Sektora za migracije, te realizacija sporazuma o readmisiji, jačanje kapaciteta u oblasti azila i borba protiv krijumčarenja migranata i dalje ostaju prioriteti Bosne i Hercegovine, saopćeno je iz Vijeća ministara BiH.


Građani koji traže ostavku vlade\nDesetine hiljada demonstranata treću noć za redom protestuje u 20 gradova širom Rumunije protiv odluke socijaldemokratske vlade da ublaži propise o suzbijanju korupcije.\nPredsednik Rumunije Klaus Johanis saopštio je ranije danas da će od Ustavnog suda tražiti da proglasi neustavnom odluku vlade da ublaži propise o borbi protiv korupcije.\nVlada socijaldemokrata je u sredu ujutru donela hitnu uredbu kojom se dekriminalizuje više dela i zloupotrebu vlasti, a neka od takvih dela postaju kažnjiva zatvorom samo ako je prouzorokovana šteta veća od 44.000 evra.\nUredbu je desničar Johanis ocenio kao "neprihvatljivu" i "skandaloznu".\nDesetine hiljada ljudi je zbog uredbe protestovalo protekle dve večeri širom Rumunije. Demonstranti ocenjuju da će to pomoći nekim političarima i vladinim saveznicima koji se suočavaju s optužbama za korupciju.\nPrema navodima medija, na ulice je u sredu uveče izašlo najmanje 200.000 ljudi. Tokom protesta je povređeno osam ljudi, a dva policajca i dva demonstranta su prevezena u bolnicu. Policija je privela 20 ljudi, pošto su bacali petarde, kamenice i dimne bombe.\nZbog spornih vladinih mera danas je ostavku podneo ministar za poslovna pitanja, trgovinu i preduzetništvo Florin Žijanu.


Deca sa invaliditetom i Srbija: Država promenila zakon, ali još nema novca roditeljima dece sa posebnim potrebama : Južne vesti\n10:10, 25. 10. 2021.\nModna revija ljudi sa Daunovim sindromom\nGordana Vukićević ima sina Vuka sa Daunovim sindromom.\nU septembru je pomislila da je njena trogodišnja borba konačno završena - Ministarstvo za brigu o porodici usvojilo je dodatni dokument kojim je trebalo da se uklone nejasnoće nastale tadašnjim usvajanjem Zakona o finansijskoj pomoći porodici.\nPo članu zakona, Gordana, kao i drugi roditelji dece sa posebnim potrebama, morali su da se odluče da li će primati platu ili finansijsku pomoć države za tuđu negu i pomoć.\nUstavni sud je aprila 2021. proglasio ovaj deo zakona i zvanično nevažećim i doneo odluku da roditelji treba da budu obeštećeni.\nMeđutim, država je ostavila pravilo da, kada se sada prijavljuju za pomoć, korisnici moraju da dostave dokaz da su se pre tri godine to već učinili i bili odbijeni.\n„To suludo pravilo nije izbačeno", kaže Tatjana Macura, predsednica Udruženja Mame su zakon, za BBC.\n„Čak 90 odsto roditelja se tada nije ni prijavilo za pomoć jer su po zakonu znali da moraju da biraju između nadoknade zarade i tuđe nege i pomoći i da neće moći da je dobiju."\nDokument Ministarstva nosi naziv „obeštećenje svim porodiljama", a donet je nekoliko dana posle objavljivanja teksta BBC-ja na srpskom o ovom problemu.\n„Zahtev za izmenu rešenja o naknadama mogu podneti svi korisnici o čijim pravima se odlučivalo od početka primene Zakona o finansijskoj podršci porodici s decom, odnosno od 1. jula 2018. godine", navodi se u najnovijem dopisu Ministarstva.\nDo objavljivanja ovog teksta, iz nadležnog ministarstva nisu odgovorili na pitanje BBC novinara zašto i dalje nije rešen problem obeštećenja roditelje dece sa invaliditetom.\nGordana je očekivala da će joj biti isplaćeno 360.000 dinara.\n„Shvatila sam da moj problem i dalje nije rešen", kaže Gordana za BBC.\n„Uopšte ne znam kako da se ponašam, više nemam ni vremena ni snage da se borim za taj novac, a iznos će samo da se uvećava".\nGordana je po rođenju Vuka 2017. godine, postala samohrana roditeljka, sa stambenim kreditom i alimentacijom.\nMorala je da se odrekne 10.000 dinara koje bi joj pripale za tuđu negu i pomoći od države jer se opredelila da prima minimalac sa posla.\nSa pravom na tuđu negu i pomoć, Gordana je izgubila i pravo na dečiji dodatak, jer su oni povezani, a onda i pravo na popust za struju.\nTada je odlučila da se bori za njena i Vukova prava i u poslednje tri godine bila je na svakom protestu organizovanom povodom ovih problema.\n„Stvarno sam nekako imala nadu da ćemo to izgurati i onda je 2021. došla ta odluka Ustavnog suda - da smo u pravu", kaže Gordana.\n„To je stvarno dobar osećaj".\nŠta piše u najnovijoj odluci\nKada je Ustavni sud oborio deo zakona, doneta je i instrukcija državnim institucijama, poput centara za socijalni rad, u avgustu 2021. godine.\n„Ta instrukcija ništa nije rešila i roditelji se nisu pomakli sa mesta", kaže Tatjana Macura.\n„Onda smo u septembru dobili korekciju, ali se ispostavilo da se ona odnosi samo na vremenski period kada roditelji koji imaju pravo na obeštećenje mogu da podnesu zahtev".\nU novoj instrukciji piše da je „u cilju racionalnosti i ekonomičnosti postupka, a naročito kao dodatna podrška porodiljama i njihovim porodicama" data mogućnost da korisnici u roku od šest meseci mogu da podnesu zahtev ako su pravo ostvarili od 1. jula 2018. godine.\n„Pored porodilja, pravo na isplatu obeštećenja imaju i korisnici koji su rešenja dobili po osnovu prava na naknadu za odsustvo sa posla radi posebne nege deteta", dodaje se.\nNa listi je i ostvarivanje prava na ostale naknade po osnovu rođenja i nege deteta i posebne nege deteta žena poljoprivrednih osiguranica.\n„Ranije je postojao rok od dve godine unazad da roditelji mogu da dobiju obeštećenje, a prema novoj instituciji, taj rok više ne postoji", kaže Macura.\n„To jeste pozitivno, ali to nije njihov ustupak, već je posledica odluke Ustavnog suda".\nTrenutak kad sam saznala da mi dete ima Daunov sindrom\nIpak, ova odluka i dalje ne rešava problem većine roditelja koji pre tri godine nisu podneli zahtev za dobijanje i plate i tuđe nege i pomoći - jer je takav potez tada bio u suprotnosti sa zakonom.\n„Nijednog momenta se država nije osvrnula na to na koji način roditelji mogu da traže obeštećenje", kaže Macura.\n„Sada kada im u Centru za socijalni rad traže odbijenicu, roditelji ne mogu da je dostave, jer je bilo zdravorazumski da se nećete prijavljivati za nešto nezakonito".\nTri godine borbe\nLeto 2018. - Donet Zakon o finansijskoj pomoći porodici\nDecembar 2020. - Ustavni sud proglašava neustavnim deo o pomoći roditeljima dece sa invaliditetom\nApril 2021. - Odluka Ustavnog suda stupa na snagu\nAvgust 2021. - Ministarstvo za rad i Ministarstvo za brigu o porodici zajednički šalju instrukciju po kojoj je zakon promenjen, a ona podrazumeva da roditelji mogu da dobiju obeštećenje samo za dve godine unazad i da moraju da prilože odbijenicu\nAvgust 2021. - Udruženje Mame su zakon se žalilo na ovu instrukciju\nSeptembar 2021. - Iz Ministarstva za brigu o porodici najavljuju za BBC da je u izradi dodatno pojašnjenje kao sastavni deo instrukcije\n16. septembar 2021. - Iz Ministarstva za brigu o porodici doneli su dodatno pojašnjenje instrukcije, ali ono ne sadrži rešavanje problema najvećeg broja roditelja - koji nisu podneli zahtev za dobijanje i tuđe nege i pomoći i plate, jer u tom trenutku ova mogućnost nije bila po zakonu\nHiljadu i jedan problem\nOvo nije jedini problem sa izmenama Zakona o finansijskoj pomoći porodici.\nKako su delovi proglašeni neustavnim, država sada mora da pronađe način kako da obešteti korisnike u različitim životnim situacijama koji su pogođeni ovim zakonom.\n„Imamo majku koja je - na pitanje da li se odriče plate ili tuđe nege i pomoći - dala otkaz i izgubila trajno posao", kaže Macura.\n„Ko će sada njoj da isplati sve plate koje je neustavno izgubila?".\nMacura kaže da nema jedinstven predlog kako da se celokupan problem reši, ali je moguće doneti određeni leks specijalis, što podrazumeva pravnu meru kada se zakon donosi samo za određen slučaj ili predmet.\nPomoć ne stiže ni onima koji su se prijavili\nKada je shvatila da, opet, ne može da dobije novac, koji je planirala da uloži za Vukove potrebe, Gordana je bila razočarana.\n„I to je mala reč", kaže ona.\nTo nije sve, Gordana još nije dobila rešenje, iako je odavno podnela zahtev za redovnu tuđu negu i pomoć, ne za obeštećenje.\nOdavno je prošao rok od 60 dana, u kojem je država dužna da donese odluku o zahtevu.\n„Zvanično, sada imam pravo na ovu pomoć, ali ništa ne stiže mesecima", kaže ona.\n„Posebno sam predala zahtev za obeštećenje, ni tu nema nikakvog odgovora".\nIzrabljivanje dece - kakve je nove opasnosti donela pandemija\nGordana je u kontaktu sa ostalim oštećenim roditeljima i kaže da većina još čeka rešenje za novac koji treba da dobijaju redovno, iz meseca u mesec.\n„Ne znam da li samo čekaju da odustanem od novca", kaže ona.\n„Ako je tako, to je stvarno surovo".\nPrva modna revija manekena sa Daunovim sindromom


Vodič za jun – Časopis InterFON\nNa turneji na kojoj promovišu novi album “Daljina, dim i prašina”, Bajaga i Instruktori će održati jedan od najvećih koncerta u karijeri 22. juna na Kalemegdanu. Koncert je simbolično nazvan “Bajaga i Instruktori sa prijateljima”.\nFilm po kultnom postapokaliptičnom romanu koji je napisao Maks Bruks, u kome predstavnik UN piše izveštaj o najvećem zombi ratu, na osnovu intervjua sa preživelima. Međutim, zvanični scenario filma govori da se ovaj čovek “upušta u trku sa vremenom, putujući po svetu kako bi zaustavio pandemiju koja sve ljude, uključujući i vlade, pretvara u zombije”. Videćemo koliko će ta razlika ” u nijansi” iznervirati i izneveriti nadanja poštovaoca ove knjige.\n“Svetski rat Z” će premijerno biti prikazan 18. juna u okviru Blokbaster revije u Sava centru, kao i u bioskopima Sinepleks Delta Siti, Sinepleks Kragujevac Plaza, Takvud i Sinepleks u Podgorici.


PORTAL KRUG - Ove godine 150, do 2023. pet hiljada radnika\nPrevious Article Kraljevu za ski lift na Goču 15 miliona dinara\nNext Article "Strani investitori nisu nam konkurencija"\nIzgradnja fabrike “Leoni” u Kraljevu dobar je korak za grad i čitav region, a za to smo dobili veliku podršku lokalne samouprave, koja je obezbedila sve osnovne preduslove da bismo mogli da počnemo da gradimo, istakao je danas tokom obilaska radova generalni direktor te kompanije Klemens Saks. Na Ratarskom imanju prošlog meseca počela je izgradnja objekata ove nemačke kompanije koja se bavi proizvodnjom kablova za automobilsku industriju.\nKompanija “Leoni” u Srbiji ima već tri fabrike u Prokuplju, Malošištu i Nišu, a u Kraljevu će biti njihova najveća fabrika, čija će prozvodna površina biti skoro 45.000 kvadratnih metara.\nPrema rečima Saksa, prvih 13 zaposlenih već je odabrano, a selekcija se i dalje nastavlja.\n- Prvi prototipovi u fabrici u Kraljevu, prema ugovoru sa našim kupcem, biće napravljeni početkom februara naredne godine u delu objekta koji će najpre biti izgrađen, a krajem 2019. i početkom 2020. godine, fabrika će počti sa serijskom proizvodnjom – najavio je Saks, pojašnjavajući da će proces zapošljavanja novih radnika teći sve vreme i paralelno sa dinamikom gradnje i ukazivanja potrebe za sve više radnika.\nDo kraja godine, prema njegovim rečima, biće zaposleno blizu 150 radnika, prema projektu I ugovoru koji “Leoni” ima sa kupcem svojih proizvoda.\n- Vrhunac kada ćemo imati taj planirani najveći broj zaposlenih biće 2023. godine kada se očekuje da će u „Leoni“ fabrici u Kraljevu raditi blizu 5 000 ljudi – reči su Saksa, koji je podsetio da je vrednost ove investicije blizu 60 miliona evra i da je gotovo jednak iznos sredstava koja će biti uložena u opremu i onih koja su potrebna za izgradnju objekata buduće fabrike.\nGradonačelnik Kraljeva Predrag Terzić izrazio je zahvalnost predsedniku Srbije Aleksandru Vučiću zato što je, kako je rekao, nastojao da pronađe dobrog, stranog investitora za otvaranje novih radnih mesta u Kraljevu. On se zahvalio I Klemensu Saksu koji je u Kraljevu video mogućnost da razvije kompaniju, ali da razvija i grad Kraljevo.\n- Zbog njih se danas nalazimo na jednom gradilištu koje ubrzanim koracima hita ka prvoj velikoj fabrici u gradu na Ibru posle više od četrdeset godina. Radnici veoma brzo i kvalitetno obavljaju radove, tako da očekujem da će fabrika biti završena i pre zacrtanih rokova i da će veliki broj mladih ljudi iz Kraljeva ovde pronaći posao – rekao je gradonačelnik Kraljeva.\nSnežana Prelić, direktorka filijale NSZ u Kraljevu kaže da saradnja ove filijale i kompanije „Leoni“ traje već nekoliko godina. Kompanija „Leoni“ se zvanično obratila Filijali za zapošljavanje Kraljevo krajem jula sa potrebom za 100 izvršilaca, operatera i radnika u proizvodnji, kao i mašinskih inženjera.\n- Više od 320 lica je bilo pozvano i obavešteno, 160 lica je izabrano za sam proces selekcije. Njih 35 je odabrano i oni će ići narednih meseci na obuku. Prvih 13 su već na obuci, prevashodno u Nišu, a zatim i u Rumuniji, fazno će i ostala lica biti uključivana u proces obuke – kaže Prelić, naglašavajući da su među izabrana lica sa srednjim stepenom stručnosti, ali i visoko obrazovana lica.\nUpravo oni će, kako je pojašnjeno, biti start ap tim koji treba da prođe proces obuke, a kasnije će, u skladu sa svojim sposobnostima i razvojem fabrike biti razvrstani na liderske pozicije.


Dan online - Hronika: Kneževićev tim prijavio Katnića - 2021-02-24\nHronika ATLAS GRUPA TERETI GLAVNOG SPECIJALNOG TUŽIOCA ZA ZLOUPOTREBU POLOŽAJA\nDuško Knežević - Foto: DAN Kneževićev tim prijavio Katnića Nakon parlamentarnih izbora nije pokrenuo krivične postupke protiv službenika ANB -a i Vlade koji su uništavali dokumentaciju, kazao je advokat Zdravko Đukanović\nOdbrana predsjednika Atlas Grupe Duška Kneževića podnijela je Specijalnom državnom tužilaštvu krivičnu prijavu protiv glavnog specijalnog državnog tužioca Milivoja Katnića jer smatraju da nije postupao po zakonu povodom uništavanja službene dokumentacije.\n– Katnić nakon parlamentarnih izbora, od 31. avgusta 2020. do 4. decembra 2020, nije preduzeo zakonom predviđene radnje, koje je bio u obavezi da preduzme, i nije pokrenuo krivične postupke protiv državnih službenika ANB-a i državnih službenika Vlade koji su uništavali dokumentaciju u periodu od parlamentarnih izbora do formiranja nove Vlade Crne Gore. Glavnom specijalnom tužiocu je u vrijeme kada je uništavana dokumentacija bilo poznato da službena lica ANB-a i Vlade Crne Gore uništavaju dokumentaciju, te mu se zato na teret stavlja izvršenje krivičnog djela zloupotreba službenog položaja iz člana 416 stav 1 Krivičnog zakona – saopštio je advokat Zdravko Đukanović.\nOn je rekao da je Viši sud u Podgorici održao ročište u predmetu „Koverta“, u kome su optuženi Slavoljub Stjepović i Duško Knežević, ali da mu sud nije uručio poziv za ročište.\n– Očigledno je da se i tužilaštvu i sudu žuri da po svaku cijenu podignu nezakonitu i besmislenu optužnicu u kojem SDT stavlja na teret Dušku Kneževiću da je organizovao kriminalnu grupu koja bi preko Slavoljuba Stjepovića od Duška Kneževića uzimala novac. Odbrana će zbog nezakonito održanog ročišta preduzeti potrebne pravne radnje. Istina je da je Duško Knežević bio prinuđen da preko Stijepovića finansira DPS, dok je Katnić vršio pritisak na Kneževićeve vozače da daju lažne izjave da su oni mijenjali novac po nalogu i za potrebe Demokratskog fronta – kazao je Đukanović.


Uncategorized – Страна 2 – Fine sushi bar & Japanese restaurant Beograd\nDanas slavimo II rodjendan naseg Fine Sushi bara, i za tu priliku pripremili smo poklone za vas!\nPozovite, porucite, proslavite sa nama, a mi cemo Vas nagraditi poklonom!\nedomae, Edomeaezushi, Hanaya, history, japanese, japanese dishes, Jiro, kanji, nerezisushi, Shiraishi, sosaku, Sukiyabashi, sushi, Uncategorized, Yoshiaki, YotherBy Jelena 7 новембра, 2014 Leave a comment\nISTORIJAT Sushi je nastao izvan Japana. Inspiracija za sushi počela je negde u jugoistročnoj Aziji. Prvi izvori sushija poznati su kao nerezisushi (Nare-zushi) i, sačinjavani su od siroveribe umotane u fermentisanom pirinaču. Nastao je negde oko reke Mekong , a potom se proširio na Kinu i tek kasnije Japan. Istoriha sushija u Japanu…\nVeliki znalac i poštovalac japanske kulture, G-din Siniša Jovanović, urednik Tokyorame-Bloga ljubitelja Japana, posetio nas je, i svoje impresije do detalja opisao na svom blogu. ,,Krajem rascvetalog marta imao sam tu priliku da posetim i upoznam Fine Sushi bar , jedno slatko malo beogradsko suši mestašce koje privlači sve više pažnje širom Beo-vaseljane.. Danas u Beogradu…\nIsečak iz magazina Hrana kao lek\nZa časopis Hrana kao lek!


(FOTO) Novogodišnje radosti u Sigurnoj kući - www.025.rs\nHomeSOMBORDRUŠTVO(FOTO) Novogodišnje radosti u Sigurnoj kući\n(FOTO) Novogodišnje radosti u Sigurnoj kući\n27/12/2018 redakcija DRUŠTVO, NASLOVNA, SOMBOR 0\nU petak, 21. decembra, kao kruna aktivnosti sprovedenih tokom 2018.godine, koje su se odnosile na prevenciju i ekonomsko osnaživanje, saradnju sa svim institucijama, udruženjima i građanima Sombora, u cilju uključivanja kompletne javnosti u donošenju zajedničkog stava, a to je nulta tolerancija na bilo koji oblik nasilja, Sigurna kuća je bila domaćin najmlađim sugrađanima iz predškolske ustanove ” Vera Gucunja” i sportskog kluba “Figura”.\nViše od 50 najlepših i najiskrenijih osmeha ulepšalo je novogodišnju atmosferu u Sigurnoj kući, praveći ukrase sa svojim vaspitačicama uz muziku i igru. Nakon likovne radionice, deca su nastavila zimske čarolije u dvorištu, praveći Sneška i ukrašavajući jelke, koje smo dobili na poklon od JKP “Zelenilo”.\nSmatramo da je prevencija i upoznavanje sa pojmom sprečavanja nasilja u porodici neophodno započeti na najranijem uzrastu u saradnji sa obrazovnim institucijama. Veliku podršku u tome nam daje predškolska ustanova “Vera Gucunja” i direktorica te ustanove, Aleksandra Perović, koja se uvek odazvala našem pozivu i bila spremna za saradnju. Dogovorena je u narednom periodu saradnja na polju opremanja dečijeg kutka u Sigurnoj kući i biblioteke. Takođe, igralište u Sigurnoj kući će uvek biti otvoreno za decu grada Sombora, kako bi se dala podrška našim korisnicama i njihovoj deci.\nPredsednica sportskog kluba “Figura”, DraganaPezelj, deci koja borave u Sigurnoj kući, omogućila je besplatne časove baleta i fitnesa u svomklubu. Empatija i humanost koju su deca pokazala su nemerljiva, kao i vreme i ljubav koje su nam poklonili, pored novogodišnjih paketića, igračaka i garderobe.\nZahvaljujemo se svim roditeljima, koji su nam pravili društvo i dali svoj doprinos u našoj neumornoj kampanji da se nasilje u porodičnim i partnerskim odnosima spreči.\nSC Soko uveo dodatne smene na klizalištu\nPotpredsednica Vlade Srbije Zorana Mihajlović posetila Centar za socijalni rad u Somboru u kojem je instaliran prvi panik taster sistem\n04/09/2017 redakcija 0\nPotpredsednica Vlade Republike Srbije, ministarka građevinarstva, saobraćaja i infrastrukture i predsednica Koordinacionog tela Vlade Srbije za rodnu ravnopravnost prof. dr […]\nEkonomsko osnaživanje žena seoskih naselja\n14/08/2018 redakcija 0\n(Završetak projekta BIO IDEA na čistom plavom Dunavu i najava novih projekata) Sigurna kuća Sombor, Centar za socijalni rad i […]\n(FOTO) Sigurna kuća obeležila Međunarodni dan tolerancije\n16/11/2018 redakcija 0\nTolerancija podrazumeva volju i sposobnost da se prihvataju različitosti, bilo da se radi o verskom, ransom ili političkom uverenju. Tolerancija […]


Vesti online / Sport / Fudbal / Španija odbila simbole Kosova, UEFA turnir preselila u Nion\nŠpanija odbila simbole Kosova, UEFA turnir preselila u Nion\nJedan od osam turnira u drugom krugu kvalifikacija za Evropsko prvenstvo za uzrast do 17 godina neće se krajem marta igrati u Španiji, jer ta zemlja nepokolebljivo odbija da istakne zastavu i pusti himnu samoproglašene države koju nije priznala.\nUEFA je objavila da će utakmice grupe u kojoj su Španija, tzv. Kosovo, Grčka i Ukrajina igrati u u Švajcarskoj i to na terenu u sedištu Evropske fudbalske unije u Nionu.\nUEFA je obrazložila da "nacionalni simboli tzv. Kosova nisu priznati/odobreni u Španiji" i ne mogu da se ističu u toj zemlji, preneo je Tanjug.\nU kvalifikacijama i dalje učestvuje naš tim, koji je prošao kao jedna od četiri najbolje trećeplasirane selekcije posle prvog kruga. U drugom delu ima osam grupa. Na šampionat za igrače rođene od 1. januara 2002, koji će se održati u Irskoj (3-19. maj), pored nje igraće pobednici tih grupa i sedam od osam drugoplasiranih.\nSrbija je domaćin kvalifikacionog takmičenja. Meč sa Slovacima je 26. marta, s Francuzima 29. marta, a sa Šveđanima 1. aprila.\nPlan Brisela za Kosovo razotkriva raspad u srcu EU


Završeno debatno takmičenje u okviru inicijative, „EU i TI“ najbolji debatanti otputovali u Brisel\nZahvaljujući inicijativi Ureda specijalnog predstavnika EU u Bosni i Hercegovini pod nazivom ”EU i TI”, u protekla četiri mjeseca, preko 500 studenata iz cijele BiH su posjetili sjedište EU u Sarajevu, gdje su sa zvaničnicima Europske unije razgovarali o perspektivi BiH u EU, postavljali brojna pitanja i istraživali mogućnosti za aktivnije uključivanje u proces evropskih integracija.\nNakon EU Debatnog takmičenja, 17 studenata koji su dokazali iznimno dobro poznavanje EU integracijskog procesa kao i mogućnost da o tome debatuju korištenjem argumenata i putem pisanja eseja otputovali su u Brisel 15. juna ove godine. Oni su dobili priliku da predstave svoja promišljanja i prezentiraju zaključke sa debatnog takmičenja, zvaničnicima Glavne uprave za susjedsku politiku i pregovore o proširenju Europske komisije. U cilju ohrabrivanja studenata da se i dalje lično usavršavaju kao debatanti, posjeta Evropskom Parlamentu je također bila dio programa posjete.\nZa dodatne informacije, molimo vas da posjetite FB stranicu EU i TI ili web stranicu Delegacije EU u BiH/EUSR www.europa.ba\nZa pitanja medija, molimo vas da kontaktirate Ured za odnose sa medijima Delegacije EU u BiH/ EUSR na +387 (0)33 560 821.\nProjekat ”EU i Ti” provodi Udruženje Vesta, a financira Europska unija, Ured specijalnog predstavnika EU u BiH. Za više informacija molimo Vas da kontaktirate: Amra Selesković, +387 61 150 727


Zatvorena izložba „Jasenovac – pravo na nezaborav“ - Humanitarniradio.inf\nokt 1, 2020 izložba, jasenovac pravo na nezaborav\nDva najznačajnija simbola Drugog svetskog rata, logor Jasenovac i stratište u Šumaricama – simbol masovnog i surovog ubijanja, na jednom mestu. Dve tragedije koje su počinili fašisti. O užasima i neizmernoj patnji danas svedoče preživeli i eksponati pred kojima čovek može samo da zanemi. Ali, ne i da ćuti, nego da govori o onome što je video, što glasnije, kazao je na zatvaranju izložbe „Jasenovac pravo na nezaborav“ u Kragujevcu Miroslav Petrašinović, predsednik Skupštine grada.\nJasenovac mora da bude upisan u kolektivnu memoriju kao poprište najmonstruoznijih zločina protiv čovečnosti. Za odavanje pošte minutom ćutanja za blizu 20 000 dece ubijene u Jasenovcu, potrebno je 324 sata tišine. To znači da bi na ovom mestu, danonoćno, ćutali sve do 14. oktobra. Uz zahvalnost organizatorima što su za domaćina izložbe „Jasenovac – pravo na nezaborav“, odabrali Kragujevac, Petrašinović je podsetio da se iz Šumarica sa jedinstvene antiratne manifestacije Veliki školski čas, svetu šalje poruka, da se ne zaboravi i da se više nikada i nigde ne ponovi.\nPored preživelih logoraša Jelene Buhač Radojčić i Gojka Rončevića Mraovića, zatim potomka porodice Nikole Tesle čiji je 91 član ubijen u NDH Lazara Kosanovića na zatvaranju izložbe govorio je prof. dr Srboljub Živanović iz Londona direktor fondacije za Holokaust i Jasenovac koji je istraživao posmrtne ostatke Jasenovačkih mučenika i autor brojnih knjiga.\nNikada ne smemo da zaboravimo da je u jasenovačkim logorima smrti ubijeno više od 700 hiljada Srba, 23 hiljade Jevreja i 80 hiljada Roma, a među njima 110 hiljada dece ispod 14 godina starosti. Ove brojeve usvojila je Međunarodna komisija za istinu o Jasenovcu u kojoj nije bilo nikoga sa prostora bivše Jugoslavije, kazao je prof. dr Živanović. Mi nikada nećemo moći poimenično da nabrojimo broj žrtava jasenovačkih logora jer su na lokalnim grobljima sahranjivane kao n.n. osobe. Prikupljajući podatke o stradanjima u Jasenovcu, prof. dr Živanović opisao je 20 načina ubijanja u logorima, ali kako je kazao na žalost u Beogradu je mogao da sazna jako malo, a daleko više u Izraelu gde je posetio memorijalne centre stradanja Jevreja, Srba i Roma.\nZatvaranju izložbe, čiji je moderator bio Dragoslav Bokan, reditelj, publicista i humanitarni aktivista koji se bavi zaštitom kulture sećanja na stradanje Jasenovačkih mučenika prisustvovali su i učenici Prve kragujevačke gimnazije koji su dobili sertifikat o pohađanju interaktivne radionice „Stop reviziji – još smo živi – sećamo se“ – Jasenovac pravo na nezaborav.


Vlasnik Swisslion-a najavio milionsku investiciju: Gradiću klinički centar u Trebinju | Ekonomist\nPredsjednik Poslovnog sistema Swisslion Rodoljub Drašković, inače rođeni brat Vuka Draškovića, najavio je skoru gradnju Kliničko – bolničkog centra u Gradu sunca kod Trebinja, novih privrednih i turističkih sadržaja koji će značajno doprinijeti povećanju standarda stanovništva, a sve s ciljem ekonomskog razvoja regije i uz saradnju i integraciju svih privrednih subjekata, članova novoosnovanog Udruženja privrednika Hercegovine čiji je Drašković predsjednik.\n– Za sada sam na ovu temu obavio neformalne razgovore, saopštio ideju i viziju, a uskoro slijedi da Udruženje definiše pismo namjere i da ga uputi na relevantne adrese kako bi se uključili u realizaciju ovog projekta – kaže Drašković, prenosi Indikator.ba.\n– Moramo definisati idejne projekte i za te projekte definisati izvore finansiranja. Da li će to biti javno privatno partnerstvo, da li ćemo uspeti da obezbedimo donacije, ili neki drugi model ostaje da se vidi u narednom periodu. Lično sam angažovao doktore i profesore sa beogradskog Medicinskog fakulteta i klinika u Beogradu koji rade osnove idejnog projekta – kaže prvi čovjek Swisslion-a.\n– Vlasnik sam Vršačkih vinograda, koji imaju tradiciju dugu preko 400 godina i jedno su od najstarijih vinogorja u Evropi – dodaje Drašković najavljujući brojna iznenađenja i velike investicije i na ovom projektu…, izviejstio je portal trebinjelive.


Romsko naselje Bair dobilo kanalizacionu mrežu | Kolubarske\nBair (foto: Đorđe Đoković)\nRomsko naselje Bair dobilo kanalizacionu mrežu\nU okviru Programa podrške Evropske unije razvoju opština, kroz projekat "Živeti zajedno", izgrađeno je 636 metra kanalizacione mreže u romskom naselju Bair u Valjevu.\nVrednost radova je 234.310 evra, od čega je 150.000 evra donacija Evropske unije, dok je ostatak novca obezbeđen iz kase grada Valjeva.\nOvaj projekat je realizovan u okviru Programa podrške Evropske unije razvoju opština - EU PRO, koji finansira Evropska unija, a sprovodi UNOPS u partnerstvu sa Vladom Republike Srbije. Nosilac projekta je Grad Valjevo, a partner na projektu je JKP Vodovod Valjevo.\nDanas je u Valjevu održana finalna konferencija koja je bila prilika da se gradsko rukovodstvo i građani zahvale donatoru Evropskoj uniji i Vladi Republike Srbije na donaciji, kao i EU PRO programu, UNOPS-u i SWISS PRO programu na saradnji i podršci tokom implementacije projekta.\nGradonačelnik Valjeva Lazar Gojković je rekao da je realizacija ovog projekta značajna zbog toga što su poboljšani uslovi i kavlitet života u romskom naselju, koje je nadomak grada, a nije imalo rešenu kanalizaciju. "Pored toga projekat je značajan i zbog zaštite životne sredine", rekao je Gojković.\nDanas je rečeno i da Grad razmatra mogućnost subvencionisanja priključaka na novoizgrađenu kanlizacionu mrežu u naselju Bair svih zainteresovanih korisnika.\nGradonačelnik Gojković je poručio da će grad Valjevo u svojim razvojnim i finansijskim planovima ubudućnosti posvetiti više pažnje unapređenju kvalitetu života svih građana. "Cilj nam je da sva naselja budu lepša i bolja, bezbednija i kvalitetnija za život", rekao je gradonačelnik.\nDragana Novaković (Foto: Đorđe Đoković)\nDragana Novaković, menadžer sektora za infrastrukturu UNOPS, izjavila je da su benefiti izgrađene kanalizacione mreže na zdravlje stanovika naselja Bair nemerljivi, ali osim izgrađene infrastrukture žitelji ovog naselja dobiće i unapređene komunalne usluge.\n"Osim toga uticaj na zaštitu životne sredine ovog projekta je značajan s obzirom na to da će sve otpadne vode iz ovog naselja odlaziti u sistem za prečišćavanje otpadnih voda. Upravo je to i cilj ovih projekata izgradnje infrastrukture, koji se realizuje u okviru Programa podrške Evropske unije razvoju opština - EU PRO, da se poboljšaju uslovi života lokalnog stanovništva i to kroz poboljšanje uslova u školama, vrtićima, sportskim i kulturnim ustanovama", rekla je Novaković.\nIzgradnja kanalizacione mreže u romskom naselju Bair je jedan od 37 projekata lokalne infrastrukture koje Evropska unija, u saradnji sa Vladom Srbije, sprovodi kroz EU PRO čija je ukupna vrednost 4,5 miliona evra, saopštila je Novaković.\nPored toga što je izgrađena nova kanalizaciona mreže, rekonstruisana je postojeća, asfaltirano je šest ulica, osim Bobovčeve koja je, na insistiranje građana, zadržala kocku.\nAca Petrović (Foto: Đorđe Đoković)\nŽitelj Baira, Aca Petrović kaže da su svi stanovnici Baira zadovoljni što im je urađena kanalizacija, a zadovoljni su i zbog toga što je sve "vraćeno u prvobitno stanje" kada je reč o ulicama.\n"Znači nismo zaboravljeni, misli gradsko rukovodstvo i na nas. Nadam se da će nam novi gradonačelnik pomoći, vidim da je ambiciozan", rekao je Petrović i dodao da "ima još nekih malih problema u naselju" pokazujući na cev koja je pukla iz koje curi voda, na drveće koje "samo što ne padne" i na ulične svetiljke kojih nema dovoljno.\nDragana Novaković, menadžer sektora za infrastrukturu UNOPS, na pitanje novinara da li će EU finansirati projekte za smanjenje aerozagađenja u gradovima Srbije, odgovorila je potvrdno, rekavši da će takvi projekti biti finansirani najverovatnije sledeće godine, o čemu će lokalne samouprave biti obaveštene kako bi blagovremeno konkurisale sa projektima. Gradonačelnik Valjeva Lazar Gojković je potvrdio da će Valjevo sigurno imati spreman projekat jer kako je rekao "moramo iskoristiti tu mogćnost".\nKo su mladi ljudi "velikog znanja i entuzijazma" Pre 9 sati 20 minuta\nMarko Jevtić, diplomirani ekonomista, zadužen za rad, zapošljavanje i socijalnu politiku u Gradskom veću\nŠta su, gde i koliko radili pre izbora za člana Gradskog veća i čime su se kvalifikovali za tu funkciju? Danas biografija Marka Jevtića, diplomirani ekonomista, koji je zadužen za rad,... · 18 komentara\nUjedinjeni u plemenitosti Pre 10 sati 59 minuta\nRačunajte na ubske male humanitarce\nNa prodajnom bazaru za pomoć Lani Jovanović za svega četiri sata prikupljeno čak 388.700 dinara. Posebno raduje činjenica da su pored odraslih, doprinos i podršku ovom događaju pružili i najmlađi,...\nPodaci Zavoda za javno zdravlje Pre 13 sati 46 minuta\nJoš dve osobe preminule od korone u Valjevu\nU Valjevu su od posledica koronavirusa preminule još dve, a u Mionici još jedna osoba, U Kolubarskom okrugu od početka pandemije je 55 preminulih. U Valjevu je još četvoro novozaraženih, prema... · 1 komentar\nKo su mladi ljudi "velikog znanja i entuzijazma" Pre 1 dan 11 sati\nMiroljub Milovanović, poljoprivrednik, zadužen za poljoprivredu u Gradskom veću\nŠta su, gde i koliko radili pre izbora za člana Gradskog veća i čime su se kvalifikovali za tu funkciju? Danas biografija Miroljub Milovanović, poljoprivrednik, zadužen za poljoprivredu u Gradskom... · 12 komentara


Press Online :: Balkan :: Zapad i Rusija u duelu zbog Srebrenice\nZapad i Rusija u duelu zbog Srebrenice\nAP podseća da je Velika Britanija podnela nacrt rezolucije i ističe da je juče imala uvid u taj tekst u kojem se, kako navodi, "najoštrije osuđuje genocid počinjen u Srebrenici" i ukazuje da su i Haški tribunal 2004. i Međunarodni sud pravde 2007. godine zaključili da je ubijanje više od 8.000 hiljada bosanskih muslimana u julu 1995. bilo genocid. Američka agencija navodi da je Rusija, koja ima bliske verske veze sa Srbijom, predala Savetu bezbednosti UN alternativni nacrt rezolucije i tvrdi da je i u taj dokument juče imala uvid. U ruskom nacrtu rezolucije, ističe AP, ne pominju se ni Srebrenica ni genocid, već se umesto toga "najoštrije osuđuju najteži zločini koji zabrinjavaju međunarodnu zajednicu kao celinu, a koji su počinjeni tokom sukoba u bivšoj Jugoslaviji nad osobama različitog etničkog porekla i veroispovesti". Da li će Savet bezbednosti UN usvojiti neku rezoluciju, ostaje da se vidi budući da Rusija, kao stalna članica ovog tela, ima pravo veta, ukazuje agencija i dodaje da će SB UN raspravljati o komemoraciji događaja u Srebrenici 7. jula, a da Srbija vrši pritisak kako bi Rusija uložila veto na rezoluciju koju podržava Zapad. AP navodi da je britanski ambasador u UN Metju Rajkroft rekao da je "20. godišnjica srebreničkog genocida prilika da se stane i razmisli o lekcijama naučenim u najmračnijim momentima istorije UN" i da će britanski nacrt ovekovečiti sećanje ne samo na srebreničke žrtve, već i na sve koji su stradali na svim stranama i ohrabriti dalje korake ka pomirenju u duboko podeljenoj Bosni. Međutim, zamenik ruskog ambasadora u UN Petr Iljišev je, ukazuje američka agencija, juče izjavio da britanski nacrt rezolucije "stvara podele" i fokusira se na "samo jednu stranu sukoba", dok je, kako Iljlišev tvrdi, ruski nacrt rezolucije "generalniji i više se zalaže za pomirenje". Asošiejted pres navodi da su lideri bosanskih Srba optuženi za naređivanje masovnog ubijanja muslimanskih dečaka i odraslih muškaraca koji su odvedeni iz enklave pod zaštitiom UN u gradu na istoku Bosne, ali da je nazivanje događaja u Srebrenici genocidom izazvalo talas negodovanja u Srbiji. Srpski premijer Aleksandar Vučić je rekao da je spreman da prisustvuje komemorativnoj ceremoniji povodom godišnjice događaja u Srebrenici, ali je odbio da to nazove genocidom, već je to nazvao "velikim i strašnim zločinom", navodi američka agencija.\nBritanski ambasador pri UN: London neće povući rezoluciju\nAmbasador Velike Britanije pri Ujedinjenim nacijama Metju Rajkroft izjavio je da London neće povući svoj nacrt rezolucije o Srebrenici, o čemu se trenutno pregovara na konsultativnim sesijama Saveta bezbednosti, zbog toga što je Rusija predložila svoju verziju nacrta. Tako će se britanska rezolucija, najverovatnije, naći na glasanju kao što je i predviđeno 7. jula u Njujorku, četiri dana pred 20. godišnjicu tragičnih događaja u Srebrenici, potvrđeno je "Dnevnom avazu" iz izvora Britanske misije pri u UN-u, pri čemu se još jednom afirmiše značaj rezolucije u kojoj se zločin iz ratne 1995. godine kvalifikuje kao genocid.


Mustafa Hasanbašić bit će predat MUP-u RS - mojusk.ba\nMustafa Hasanbašić bit će predat MUP-u RS\nMustafa Hasanbašić iz Tešnja, koji je danas uhapšen u mjestu Jablanica, u općini Maglaj, bit će predat na dalje postupanje policiji RS-a.\nHasanbašić je, nakon višesatne potjere, saradnjom pripadnika Ministarstva unutrašnjih poslova Republike Srpske (MUPRS) i Ministarstva unutrašnjih poslova Zeničko-Dobojskog kantona uhapšen danas je oko 16.15 sati, u mjestu Jablanica, u općini Maglaj.\n– Bit će predat policijskim službenicima Uprave MUPRS-a za organizovani i teški kriminalitet i policijskim službenicima Policijske uprave Doboj – saopćeno je iz entitetske policije, uz navođenje inicijala uhapšenog.\nHasanbašić je bilo u bjekstvu nakon jučerašnjeg pokušaja ubistva policijskih službenika u mjestu Miljkovac, na području grada Doboja.\nSnijeg zaustavio drvoprerađivačke pogone u USK-a


Skupštinski Odbor i o oružju u Jajincima\nSednica Odbora Skupštine Srbije za kontrolu službi bezbednosti posvećena bezbednosnoj situaciji u zemlji sazvana je za četvrtak, 3. novembar, a biće zatvorena za javnost.\nSednica je sazvana povodom nedavnog pronalaska oružja i municije u blizini porodične kuće u Jajincima kod Beograda premijera Aleksandra Vučića, a na zahtev tri poslanika biće održana „iza zatvorenih vrata“.\n„Mi u Odboru za kontrolu službi bezbednosti smo ozbiljni ljudi, sačekaćemo izveštaje da do kraja rasvetle ovaj dogadjaj“, kazao je predsednik tog skupštinskog odbora Igor Bečić.\nPrema njegovim rečima, neprihvatljivo je da na trasi na kojoj premijer često prolazi bude nadjena ta količina oružja i da je po svim ocenama stručnjaka to mesto idealno za izvršenje atentata.\nBečić je napomenuo i da ovih dana su primetni „uporni pokušaji izazivanja nestabilnosti u Republici Srbiji“ i da se sada mora dobiti odgovor na ova pitanja, prenela je Televizija B92.


Održana vežba Strateških nuklearnih snaga RF\nIzvor: Vostok.rs, 12.Okt.2018, 11:25 (ažurirano 02.Apr.2020.)\nOružane snage Rusije 11. oktobra izvele su, prema nalogu predsednika Rusije Vladimira Putina, vežbe strateških nuklearnih snaga, saopštilo je Ministarstvo odbrane Rusije.\nU saopštenju je navedeno da je tokom vežbi proveren sistem upravljanja Oružanim snagama Rusije, kao i pouzdanost obavljanja obrazovno-borbenih naredbi i signala duž cele vertikale upravljanja, od Nacionalnog centra za upravljanje odbranom Rusije do komandnih punktova i vojnih jedinica.\nTokom vežbi su lansirane krstareće rakete i avijacione rakete na navođenje iz akvatorije Barencovog i Ohotskog mora.\nU vežbama strateških nuklearnih snaga učestvovale su kopnene, mornaričke i avijacione snage, kao i sistemi za upozorenje na raketni napad.\nU praktičnim dejstvima su učestvovali dežurni na punktovima uprave, borbene jedinice raketnih pukova, posade nuklearnih podvodnih krstarica Severne i Tihookeanske flote, kao i piloti strateških nosača raketa i bombardera ruske avijacije, dodaje se u saopštenju.\nNezavisne Novine: Putin naredio vežbu ruskih strateških nuklearnih snaga\nMondo: Rusi Ispaljivali rakete sa podmornica, iz aviona\nB92: Putin naredio vežbu ruskih strateških nuklearnih snaga\nVesti-online.com: Putin naredio vežbu ruskih strateških nuklearnih snaga


Šakira odlaže i evropsku turneju zbog glasnih žica\nIzvor: N1 televizija, 15.Nov.2017, 00:26\nKolumbijska pevačica Šakira koja je već otkazala četiri nastupa, primorana je da odloži svoju evropsku turneju do iduće godine zbog problema sa glasnim žicama, saopštio je organizator turneje Lajv Nejšn (Live Nation).\n"Po nalogu lekara termini za Šakirinu turneju El Dorado Vorld Tur u Evropi odloženi su za 2018. godinu. Posle problema sa glasnim žicama Šakira mora da odloži svaki nastup da bi mogla pravilno da se leči pre nego što nastavi svoju svetsku turneju i >> Pročitaj celu vest na sajtu N1 televizija << da bi sprečila neku dodatnu povredu", navodi se u saopštenju.\nLajv Nejšn će u petak saopštiti konkretne predloge o novim datumima i drugim opcijama.\nTurneja je trebalo da počne 8. novembra u Kelnu, da se nastavi u Parizu 10. i 11. novembra, u četvrtak je trebalo da bude u Monpelijeu, 28. novembra u Lionu a 1. decembra u Cirihu.\nSevernoamerički deo turneje, predviđen između 9. januara i 10. februara iduće godine, za sada nije odložen.\n15.Nov.2017: N1 televizija


Otvorene prijave za radionicu „Kulturno nasleđe u funkciji razvoja kulturnog turizma“ - Dijalog.net\nNaslovna Politika Evropska unija Otvorene prijave za radionicu „Kulturno nasleđe u funkciji razvoja kulturnog turizma“\nEvropska unija Politika Srbija i Evropska unija\nOtvorene prijave za radionicu „Kulturno nasleđe u funkciji razvoja kulturnog turizma“\nPostavljeno 10. June 2018.\nBeograd, 10. jun 2018. – Kulturni turizam je jedan od najbrže rastućih vidova turizma današnjice sa učešćem od 40% u evropskom turizmu.\nUpravo kulturno nasleđe često predstavlja okosnicu razvoja turizma, dok turizam može doprineti njegovom očuvanju, revitalizaciji i promociji, i pored ekonomskog efekta, unaprediti svest i brigu o kulturnim resursima.\nU okviru trećeg dana Foruma Kreativna Evropa 2018, 22. juna u prostoru Vukove zadužbine, s početkom u 10 časova biće održana radionica „Kulturno nasleđe u funkciji razvoja kulturnog turizma“.\nRadionicu vodi Lana Gunjić, diplomirani turizmolog i master menadžer u kulturi.\nRadionica je namenjena predstavnicima ustanova i organizacija u kulturi i svim zainteresovanim za razvijanje projekata kulturnog turizma, a naročito onima koji se pripremaju za konkurisanje na program Kreativna Evropa.\nCilj radionice je da podstakne učesnike na razmišljanje u pravcu interpretacije i korišćenja kulturnog nasleđa za kreiranje novih turističkih sadržaja.\nUčesnici radionice će se upoznati sa pojmom i značajem kulturnog turizma, kao i primerima projekata u Srbiji i Evropi. Glavni deo radionice biće posvećen radu u grupama u cilju osmišljavanja i razvijanja projektnih aktivnosti i načinu korišćenja kulturnog nasleđa u svrhu razvoja turizma, a na određenom primeru kulturnog resursa u Srbiji.\nZainteresovani za učešće u radionici potrebno je da popune prijavu do petka 15. juna u 12 časova. Broj učesnika u radionici je ograničen, prenosi Desk Kreativna Evropa Srbija.\nTagsDesk Kreativna Evropa Srbijaevropske integracijekulturno nasleđeradionica\nPredhodno Šta GDPR znači za medije?\nSledeće Batut: U Srbiji registrovane 5.492 osobe obolele od malih boginja\nTop Tags Vlada Republike Srbije Srbija i Evropska unija Evropska komisija Civilno društvo Društvo lokalna samouprava OCD mladi evropske integracije mediji Evropska unija Politika vladavina prava Pravosuđe konkurs


Džonson&Džonson traži odobrenje za jednokratnu vakcinu u EU\nTanjug 16. februara 2021. 18:26\nAMSTERDAM – Evropska agencija za lekove saopštila je danas da je od kompanije Džonson & Džonson primila zahtev za odobrenje njene jednokratne vakcine protiv korona virusa.\nRegulator za lekove sa sedištem u Amsterdamu saopštio je da bi mogao da donese odluju do sredine marta, pod uslovom da su „podaci o efikasnosti, sigurnosti i kvalitetu vakcine dovoljno obimni“, javlja AP.\nTo je četvrta vakcina protiv kovid-19 koja traži odobrenje u EU, nakon što su vakcine Fajzera i BioNTeka, Moderne i AstraZeneke dobili zeleno svetlo. Ali za razliku od tih vakcina, vakcina Džonson&Džonsona zahteva samo jednu dozu.\nPreliminarni rezultati velikog ispitivanja u SAD, Latinskoj Americi i Južnoj Africi sugerisali su da je ova vakcina bezbedna i pruža snažnu zaštitu od umerenog do teškog oblika kovid-19. Nju trenutno proverava i Američka uprava za hranu i lekove, čiji će se stručni odbor sastati 26. februara kako bi javno raspravljao o vakcini.\nKineska medijska grupa:Otvoreno godišnje zasedanje Svekineskog…\nOdović: Angažovanje VCG poslednji korak pred lokdaun\nBDP Austrije 2020.opao za „samo“ 6,6 odsto


uklanjanje mina - Sputnjik Srbija\n04:35 13 April 2021\nRuski demineri uklonili 4.000 mina u Dejr el Zoru\nRuski demineri uklonili su oko 4.000 mina i eksplozivnih naprava ručne izrade tokom prvih dana rada u oblasti aviobaze i oslobođenim delovima Dejr el Zora, saopštio je izvor.\nOdred Međunarodnog centra za deminiranje Oružanih snaga Rusije odleteo je u Siriju radi uklanjanja mina u istočnim oblastima Alepa koje su oslobođene od terorista, saopštilo je u petak Ministarstvo odbrane Rusije.\nUklonjene mine na delu puta od Palmire ka Dejr el Zoru\nSirijska armija je uklonila mine duž četiri kilometra puta koji vodi od Palmire ka Dejr el Zoru. Demontirano je 36 mina, saopštio je ruski Centar za pomirenje neprijateljskih strana u Siriji.\nSAD ne znaju da li će učestvovati u deminiranju Palmire\nAmerički Stejt department za sada ne zna da li su američki stručnjaci spremni da učestvuju u uklanjanju mina u sirijskoj Palmiri, izjavio je zvanični predstavnik tog ministarstva Džon Kirbi i dodao da je u vezi s tom temom bolje obratiti se Pentagonu.\nPutin: Ruski vojnici će uklanjati mine u oslobođenoj Palmiri\nPripadnici ruskog vojnog kontingenta učestvovaće u uklanjanju mina u oslobođenoj sirijskoj Palmiri, rekao je predsednik Rusije Vladimir Putin u telefonskom razgovoru s generalnom direktorkom Uneska Irinom Bokovom, saopštio je portparol ruskog predsednika Dmitrij Peskov.\nPredsednik Sirije Bašar Asad je u razgovoru s ruskim predsednikom Vladimirom Putinom visoko ocenio napore Rusije u pokretanju pregovaračkog procesa usmerenog na rešavanje sirijske krize, saopštio je Kremlj.\nŠefovi diplomatije „normandijske četvorke“ 6. novembra u Berlinu\nMinistri inostranih poslova zemalja „normandijske četvorke“ sastaće se 6. novembra u Berlinu, saopštio je u utorak u Minsku specijalni predstavnik OEBS-a Martij Sajdik.\nPočeli pregovori o uklanjanju mina u Donbasu\nPosle povlačenja naoružanja s linije razgraničenja u Donbasu sukobljene strane su počele pregovore o uklanjanju mina s te teritorije, saopštio je danas predsednik Ukrajine Petro Porošenko.


Adria Airways obustavila sve letove zbog dugovanja, otkazani i letovi Podgorica - Ljubljana - CdM\nAdria Airways obustavila sve letove zbog dugovanja, otkazani i letovi Podgorica – Ljubljana\nSlovenačka avio kompanija Adria Airways saopštila je da je obustavila sve letove planirane za danas i sjutra zbog nedostatka novca. Na sajtu Aerodroma Crne Gore objavljeno je da otkazan je i današnji dolazni let iz Ljubljane za Podgoricu, planiran za 13.30 sati, kao i odlazni let za Ljubljanu, planiran za 15.05 časova.\n“Odluka da privremeno obustavimo letove je posljedica nedostatka novca koji je avio-kompaniji potreban za dalje poslovanje. Kompanija u ovom trenutku intenzivno traži rješenje u saradnji sa potencijalnim investitorom. Cilj svih uključenih u ovaj proces je da Adria ponovo poleti”, stoji u saopštenju kompanije.\nKako se navodi, prevoznik je nekada bio u državnom vlasništvu, ali je privatizovan 2016. godine i prodat njemačkom fondu 4K Invest. Od tada je prodao sve svoje avione i dao ih u zakup, ali mediji ukazuju na to da se dug prema dobavljačima povećava – neki izveštaji navode čak 60 miliona evra, prenose Večernje Novosti.\nBudući da, uprkos problemima, polovina putnika ljubljanskog aerodroma koristi usluge Adria Airways-a, očekuje se da će uskoro biti pokrenuti planovi za pomoć aerodromu.\nKako se navodi, država Slovenija ne može da spasi ovog avioprevoznika, ali je je pokazala spremnost da izmijeni zakone koji bi omogućili subvencionisanje ključnih ruta.\nKako prenose mediji, ovakva odluka kompanije je uticala na nekoliko stotina putnika koji su imali rezervisane letove, a neizvjesna je i sudbina zaposlenih u Adria Airwaysa.\nTagsAdria Airways Crna Gora let Ljubljana otkazivanje Slovenija\nMontenegro Airlines duguje duplo vise od Adrie a Crnogorci i dalje placaju greske DPSA od najjadnijih plata u Evropi. Daleko smo mi iza i od Albanije…\nNeka im pomognu Aerodromi CG. Oni su majka\nNije vam valjala Juga.\nSlovenci su bili najpametniji u bivšoj SFRJ, međutim, kad su ušli u EU, ustanovili su da ima i pametnijih od njih…\nKukajte biće vam lakše\nnek se i oni jave VLadi CG da ih pomogne…\nNišta novo,ovakva je svaka privatizacija.


EU odobrila Monsantovu i Bajerovu GM soju - AgroSmart\nEU odobrila Monsantovu i Bajerovu GM soju\nEvropska komisija je u petak odobrila uvoz Monsantove genetski modifikovane soje „Roundup Ready 2 Xtend“, i to nakon meseci odlaganja koja su usporila izlazak ovog proizvoda na tržište planiranog za proleće ove godine, javila je agencija Rojters.\nOva odluka sada daje otvoren put za masovno sejanje ovog proizvoda sledeće sezone i otklanja prepreku severnoameričkim poljoprivrednicima i trgovcima semenom, koji moraju da vode ozbiljnu evidenciju nedozvoljenih biotehnoloških svojstava koji mogu da remete trgovinu. Najveći svetski uvoznik – Kina, je ranije ove godine takođe odobrila uvoz ovog proizvoda.\nEU je drugi najveći svetski uvoznik semena soje, te je prema mišljenju analitičara ovo bio očekivan ishod koji ipak neće imati ozbiljan uticaj na pregovore o spajanju kompanije Monsanto sa nemačkom kompanijom Bayer AG, čija je primamljiva otkupna ponuda od 64 milijarde dolara odbijena prošle nedelje. Ipak, ovo je ključna pobeda za američkog giganta Monsanto nakon toliko meseci odlaganja i sveprisutne kontroverze oko toga da li je glifosat, hemikalija u njihovom popularnom „Roundup“ herbicidu, kancerogen.\nMonsanto očekuje da ovo seme bude zasađeno na 15 miliona jutara sledećeg proleća, dok se već za 2019. godinu očekuje da ovaj broj skoči na 55 miliona jutara.\nEvropska komisija je takođe odobrila i „CropScience“ seme soje nemačke kompanije Bayer. Ipak, nije postignut potpuni sporazum oko ovog proizvoda, tako da će se ova GMO soja moći koristiti samo za ljudsku i životinjsku ishranu, ali ne i za setvu unutar EU.\n„Svaki od ovih GMO proizvoda biće strogo praćeni i označeni po svim pravilima EU“, rečeno je u zvaničnoj izjavi Evropske komisije.\nEvropska unija svake godine uveze na desetine miliona tona GMO useva i proizvoda koji se koriste u životinjskoj ishrani. Ovo pomenuto odobrenje EU za uvoz GMO proizvoda kompanija Monsanto i Bayer važiće narednih deset godina.\nbayer monsantove roundup ready


Elixir Grupa donirala 30.000 eura za kupovinu kontejnera za postradale od zemljotresa u Hrvatskoj - Javni servis\nU akciju solidarnosti Fonda B92 i Srpskog filantropskog foruma (SFF) sa građanima Hrvatske koji su u nedavnom razornom zemljotresu ostali bez kuća, prva se uključila Elixir grupa (Šabac i Prahovo) sa donacijom za nabavku kontejnera za privremeno stanovanje. Iznos donacije od 30.000 evra upotrebljen je za kupovinu osam kontejnera koji su transportovani iz Beograda i uručeni porodicama na ugroženom području Banije.\n„Podržali smo akciju Fonda B92 i SFF-a jer su nam svima, u svetlu aktuelne pandemije i nesreće koja je dodatno zadesila Petrinju i okolna mesta u Hrvatskoj, ukazali na univerzalnu vrednost solidarnosti. Elixir je partner i oslonac zajednica u kojima posluje, spreman da se odazove i u hitnim slučajevima u kojima su ugroženi bezbednosti i životi ljudi. Učestvovali smo u velikoj akciji nabavke respiratora zdravstvenom sistemu Srbije prošle godine, a ovu smo počeli izrazom podrške i solidarnosti sa žiteljima Petrinje koji su ostali bez svojih domova. Izazovi sa kojima se svi danas suočavamo ne smeju voditi u socijalnu izolaciju, već moraju biti pokretači veće empatije, boljeg međusobnog razumevanja i saradnje“, rekla je Margareta Musić upraviteljka Elixir Fondacije.\nVeran Matić, predsednik UO Fonda B92 i izvršni direktor SFF koji su pokrenuli i ovu humanitarnu aktivnost, pozvao je i druge kompanije i pojedince da se uključe u akcije solidarnosti sa narodom Banije. „Pričinjena šteta zemljotresima zaista je velika i neophodna je ne samo regionalna, već i međunarodna solidarnost kako bi se efekti štete ublažili i kako bi se u što kraćem vremenskom periodu pronašla rešenja za sve koji su ostali bez krova nad glavom. U prvom koraku, to su privremeni objekti ali već sada treba pripremati akcije podrške za trajna rešenja, nove kuće i druge objekte, čim se stvore vremenski uslovi. Pomoć upućujemo svim postradalima bez obzira na nacionalnu pripadnost“, objasnio je Matić.\nSvi koji žele da se pridruže mogu kontaktirati Srpski filantropski forum office@filantropskiforum.com i fond@fondb92.org


Dule – nevidljive saveznice ženskog pokreta - Mašina\nJelena Lalatović 14.08.2019. 01.08.2019.\nFoto: Agência Brasília / Flickr\nŽene su danas razapete između patrijarhalnih ideologija, koje rađanje u mukama tretiraju kao prirodno stanje stvari – a epiduralnu anesteziju ili carski rez kao izraz ženskog hira koji treba zauzdati – i kapitalističke reproduktivne tehnologije, koje porođaj i trudnoću tretiraju kao bolest, a žensko telo kao nesavršenu mašinu kojoj su medicinske intervencije neophodne i gde je rezultat – „zdrava beba“ – strateški odvojen od zdravlja žene koja se porađa.\nMedijski okvir u kojem se govori o rađanju mnogo više sluha ima za senzacionalističke „vesti“ o ženama koje zakazuju carski rez kako bi se dete rodilo u određenom horoskopskom znaku nego za porođajnu traumu, koja je, kako je pokazalo regionalno istraživanje „Sloboda rađanju“ široko rasprostranjena. Primera radi, 73% žena obuhvaćenih ovim istraživanjem nije učestvovalo u donošenju odluka na vlastitom porođaju, 74% nije ostvarilo pravo na punu informisanost, a čak 96% žena nije bilo ponuđeno vodom u toku porođaja. Tek kada, uz rastuće troškove održavanja trudnoće, uzmemo sve ove podatke u obzir, postaje jasno koliko je važna uloga dula (doula).\nDule su nemedicinske radnice čiji je zadatak da ženi pružaju emotivnu, informativnu i fizičku podršku tokom trudnoće i porođaja, kao i u postpartumu tj. posleporođajnom periodu. Reč je o višedecenijskoj praksi, zasnovanoj na usvajanju iskustva babica i akušerstva utemeljenog na uvažavanju žene kao aktivne učesnice porođaja, koja je u nedavno popularizovana, nakon što je Megan Markl izjavila da će unajmiti dulu.\nNo, važno je istaći da je način na koje dule pristupaju trudnoći i porođaju neodvojiv od porođajnog aktivizma (birth activism) – borbe za zdravstvenu negu i dostojanstven porođaj po meri žena. Takođe, rad dula neodvojiv je od bavljenja porođajnom traumom i nasiljem na ginekološkom stolu, čemu su žene iz nižih klasa disproporcionalno izložene, zbog čega je pogrešno posmatrati rada dula kao vid psihološke i zdravstvene podrške koja je izvorno namenjena elitama.\nFoto: Senado Federal / Flickr\nSurova realnost porođaja\nNedavno je internet preplavila fotografija mišićnog tkiva ženskih grudi, koja nas je iznova podsetila da se i u kulturi i u medicini muško telo posmatra kao univerzalno ljudsko telo. Tretiranje ženske anatomije kao sporedne u odnosu na mušku direktno uslovljava način na koji razmišljamo o trudnoći i porođaju kao procesima koji se odvijaju uz pomoć ženskih reproduktivnih organa, a ne kao o procesima u koji angažuju čitav psihofizički sklop žene. Ideja o porođaju kao ekstremno bolnom događaju koji žena preživljava na gotovo neobjašnjiv način direktno je povezana sa sistemskim neznanjem i redukovanom slikom ženskog tela.\nU tom smislu, udruženja dula su zapravo mreže informacija i znanja koje ženama, uglavnom za skromnu finansijsku nadoknadu, obezbeđuju psihofizičku pripremu za porođaj, koju zdravstveni sistem, u kontekstu njegovog potpunog urušavanja, ne prepoznaje kao bitan deo iskustva majčinstva.\nUloga dule u toku trudnoće i porođaja jeste da ženu informiše o fiziologiji i uticaju fiziologije trudnoće i porođaja na emocionalne procese, kao i da je informiše o tome koji izbori su joj dostupni. Na primer, da sloboda kretanja mora biti zagarantovana na porođaju, da ležeći položaj nije jedini u kome se porođaj može odvijati, da epiziotomija, zasecanje perineuma, najčešće nije ni neophodna ni opravdana intervencija, te da postoji čitav niz prirodnih tehnika disanja, vežbi i masaža koje bi olakšale porođaj u kojima epiziotomija ne bi bila potrebna.\nDrugim rečima, dule trudne žene podučavaju ne samo tehnikama kontrole bola već i tome koja su znanja i sistemi podrške potrebni da bi žena mogla da „sluša svoje telo“, odnosno donosi informisane odluke u skladu sa vlastitim interesima i potrebama.\nDule su, kao sertifikovane stručnjakinje za nemedicinsku podršku trudnicama i porodiljama, u Srbiji prisutne od 2012. godine. One su članice DONA (Doulas of North America, Dule Severne Amerike) International tj. globalne inicijative koja se zalaže za standardizaciju prirodnog porođaja i zagovaranje prava na izbor (metoda, položaja tela) u toku porođaja. Standardizacija ovde podrazumeva pristup koji uvažava činjenicu da porođaj sam po sebi nije oboljenje, te da su psihosocijalni faktori u kojima se odvija podjednako važni kao i oni medicinski, zbog čega bi medicinski i hirurški neinvazivne metode trebalo da, nasuprot postojećoj praksi, budu pravilo, a hirurške procedure samo izuzetak, kada je to neophodno. Takođe, da bi se razumelo na kojim principima funkcioniše rad dula, kao i porođajni aktivizam, te da se tu ne radi o hipi ideologiji nekritičkog obožavanja svega prirodnog ili o trendu koji je dostupan samo ženama iz više srednje klase, potrebno je znati šta se zapravo podrazumeva pod terminom „prirodni porođaj“.\nPrirodni porođaj nije sinonim za porođaj u prirodi, već za vaginalni porođaj čiji fiziološki tok u sva tri stadijuma nije prekinut medicinskim intervencijama kao što su indukcija, epiduralna anestezija, carski rez ili epiziotomija. Sve pomenute intervencije su invazivne – indukcija pojačava kontrakcije, a time i intenzitet bola, kako bi se porođaj ubrzao; epiziotomija, koja navodno sprečava prirodna napuknuća mekog tkiva (koja kasnije spontano zarastaju, dok su ozbiljna napuknuća sfinktera i rektuma mogu javiti jedino kao posledica epiziotomije), medicinski je opravdana samo u slučajevima kada je beba „zaglavljena“ u porođajnom kanalu.\nMeđutim, u našim porodilištima obe ove procedure primenjuju se gotovo bez izuzetka, a mnoge žene tek kasnije bivaju obaveštene da su primile indukciju. Iako u opštoj svesti epiduralna anestezija važi za pravu malu medicinsku revoluciju koja otklanja bol na porođaju, novija istraživanja pokazuju da epiduralna anestezija može sa sobom povući uvođenje katetera, povišenu temperaturu i druge komplikacije.\nTehnologizacija porođaja zasnovana je na tzv. „kaskadnom efektu“, što znači da jedna intervencija za sobom povlači niz drugih, zbog čega se sve veći broj porođaja završava carskim rezom. SAD, kao država u kojoj je kvalitetno zdravstvo nedostupno većini stanovništva, ima stopu carskih rezova koja prelazi 30%, dok u Srbiji, zemlji čiji se sistem zdravstvene zaštite rapidno urušava, broj porođaja izveden carskim rezom čini 20% ukupnog broja porođaja, sa tendencijom rasta.\nSmernice Svetske zdravstvene organizacije ukazuju na to da procenat carskih rezova ne bi trebalo da prelazi 15% ukupnog broja prođaja. Važno je potcrtati da dule, kao ni aktivistkinje za prava žena na porođaju, ne dovode u pitanje pojedinačne izbore žene. Za razliku od klerikalne desnice, koja carski rez i epiduralnu anesteziju osporava iz otvorenog sadizma prema ženama, porođajni aktivizam ukazuje na sistemske propuste u zdravstvu, izuzimanje porodilje iz odlučivanja, obeshrabrivanje i slično, koji dovode do većeg broja carskih rezova, kao operacije koja nije bezazlena niti lagodna za ženu.\nKlasna pozadina kulture rađanja\nS obzirom na to da je kapitalisitčki patrijarhat utemeljen ne samo na ukidanju izbora ženama već i na stvaranju profita proizvođenjem straha, krivice, sramote – osećanja koje društvo ženama, posebno u sferi reproduktivnih izbora, neprekidno usađuje, jasno je zašto ne postoji ni institucionalno ni opštedruštveno razumevanje za žene koje prežive traumatičan porođaj. Međutim, to i dalje ne objašnjava zašto istovremeno, posebno od strane medicinskog osoblja, uglavnom ne postoji razumevanje ni za to da porođaj ne mora, i ne treba, po difoltu biti neprijatno i mučno iskustvo.\nPriča o nastanku svetske mreže dula – DONA International – propratnom porođajnom aktivizmu, koji teži da u fokus teorije i prakse porođaja stavi sam proces i njegovu nositeljku – ženu, osvetljava ekonomsku i ideološku pozadinu aktivno vođenog porođaja, dominantnog pristupa u savremenom akušerstvu.\nU proteklih 100 godina, usled modernizacije, broj porođaja koji se odvijaju u bolnici je sa 5%, koliko ih je bilo na početku 20. veka, porastao na 99%. Razvoj tehnologije i medicine je, nesumnjivo, spasio živote mnogih žena i dece, ali je razvoj akušerstva kao lukrativne medicinske industrije, doveo do toga da su intervencije kao što su indukcija, carski rez i epiziotomija postale pravilo, a ne izuzetak, opravdan kada su zdravlje žene ili ploda ozbiljno ugroženi.\nZa to je zaslušna ideologija aktivnog vođenja porođaja, gde je sve, od ležećeg položaja žene, suprotnog gravitaciji, zbog čega se karlično dno skuplja, a intenzitet bolova raste, podređeno lekarima. Aktivno vođen porođaj, kao sistem neprekidnog nadgledanja i intervenisanja u fiziološki tok porođaja, porođaj posmatra kao proces koji se ženama događa, koji se ne može uspešno završiti bez aktivnog učešća lekara/ke, dok dule polaze od toga da je porođaj proces u kome je žena aktivna, a svi ostali, uključujući i medicinsko osoblje, imaju zadatak da asistiraju.\nKrajem sedamdesetih godina tim neonatologa i pedijatara predvođenih Maršalom Klausom (Marshall Klaus) i Džonom Kenelom (John Kennel) objavio je istraživanje koje je pokazalo da kontinuirana podrška tokom trudnoće i porođaja značajno doprinosi smanjenju komplikacija na porođaju. Stručnjakinje iz oblasti socijalnog rada, terapije kako seksualne, tako i porođajne traume – Filis Klaus (Phyllis Klaus), Pegi Kenel (Peggy Kennel), Peni Simkin (Penny Simkin) i An Kenedi (Annie Kennedy) – osnovale su, zajedno sa pomenutom dvojicom lekara, udruženje Dule Severne Amerike, čiji je cilj radikalna reforma zdravstvenog sistema koja treba da promeni celokupan tretman trudnica i porodilja, a time i kulturu rađanja.\nTa reforma ne bi podrazumevala „samo“ stavljanje potreba i prava porodilja na prvo mesto, dakle, prilagođavanje metoda porođaja njegovom fiziološkom toku i individualnom iskustvu žene već i ulaganja u razvoj babičkih veština i mreža babičke nege, koje su zapravo primarni nivo zdravstvene zaštite u slučaju porođaja. Klasna pozadina ideologije aktivnog porođaja nasuprot ideologiji aktivno vođenog porođaja posebno je očigledna u ekstremno klasno raslojenim društvima kakvo je SAD. Drugim rečima, što je više medicinskih intervencija uključeno u porođaj, cena porođaja, tj. troškovi zdravstvenog osiguranja rastu.\nMarš za humanizaciju porođaja u Brazilu; Foto: Circuito Fora do Eixo / Flickr\nU Srbiji, gde Zakon o ostvarivanju prava na zdravstvenu zaštitu dece, trudnica i porodilja, makar nominalno garantuje zdravstvenu zaštitu ženama u trudnoći i na porođaju, bez obzira na to da li im je knjižica overena, iskustva iz američkog konteksta nisu jednoznačno primenjiva. Međutim, univerzalna klasna istina jeste da ulaganje u sistem primarne zdravstvene zaštite, što bi u ovom slučaju bila kontinuirana podrška ženama tokom trudnoće i priprema za porođaj, doprinosi kvalitetnijoj zdravstvenoj zaštiti za sve.\nPored niza praktičnih znanja, kao, na primer, činjenica da porađanje u ležećem položaju zapravo otežava tok porođaja, kao i da žena mora imati zagarantovanu slobodu kretanja tokom porođaja, ovo je svakako jedna od najvažnijih lekcija iz višedecenijskog iskustva dula. Ona je posebno važna ako uzmemo u obzir da je reproduktivno zdravlje osnova zdravlja žena.\nAkušersko nasilje u Srbiji, kao što je pokazalo istraživanje „Sloboda rađanju“, toliko je rasprostranjeno da se vezivanje nogu, „naleganje na stomak“, neobaveštavanje žena o zahvatima koji su im rađeni i slične prakse ne doživljavaju kao grubo narušavanje psihofizičkog integriteta žene, već kao neminovnost. To sasvim odgovara široko rasprostanjenom, duboko patrijarhalnom razumevanju reprodukcije i uloge žene u njoj, koje je u svojoj studiji Kultura rađanja Nada Sekulić prepoznala kao fenomen „trudnoća kao sudbina“.\nDrugim rečima, žene uglavnom nemaju nikakvu podršku zajednice tokom trudnoće i porođaja, upravo zato što im društvo poriče i sposobnost i mogućnost odlučivanja o vlastitoj reproduktivnosti. U tom su smislu dule nevidljive saveznice ženskog pokreta – one sprovode praksu podrške i afirmisanja individualnih izbora žena i prava na dostojanstven porođaj na mikronivou. Zato je važno iznova se prisetiti da do istinske emancipacije društva dolazi onda kada ono što je avangardna ili alternativna strategija osnaživanja postane standard za sve.\nFormiran pravni tim za pomoć žrtvama akušerskog nasilja Mašina 28.02.2022.


Moskva: Crna Gora uvučena u NATO\nI. Đ. 13. aprila 2017. 12:18\nRusko Ministarstvo spoljnih poslova ocenilo je da je odluka SAD da parafira Protokol o pristupanju Crne Gore NATO „velika greška“, u suprotnosti sa suštinskim intresima naroda te zemlje, a takođe nanosi štetu stabilnosti Balkanu i Evropi u celini.\nU saopštenju ruskog ministarstva se navodi da potpisivanje Protokola pokazuje da je politika SAD „inertna“ i da je Crna Gora „uvučena“ u Alijansu bez uzimanja u obzir mišljanja naroda.\n„Gledamo na ovaj korak kao na prikaz inertne politike Vašingtona, koji odražava logiku konfrotacije na evropskom kontinentu i razvoj novih linija podele. Mi konstatujemo da je uvlačenje Crne Gore u NATO usledio bez uzimanja u obzir realnog mišljenja naroda te balkanske zemlje“, navodi se u saopštenju ministarstva.\nBela kuća zvanično je 11. aprila saopštila da je predsednik SAD Donald Tramp odobrio pristupanje Crne Gore NATO.


Početak/Sport/Dečiji šahovski klub “OSNOVAC” – POBEDNIK LIGE CENTRALNE SRBIJE JUG 2021!\nVioleta Milićević20. oktobra 2021.\nFoto: DŠK "Osnovac"\nU nedavno završenoj ligi Centralne Srbije Jug 2021 u šahu u muškoj seniorskoj konkurenciji DŠK „Osnovac“ iz Niša osvojio je prvo mesto i plasirao se u Drugu ligu Centralne Srbije.\nU najuspešnijoj godini u istoriji kluba, godini za pamćenje, tačno mesec dana nakon osvojenog trećeg mesta u Superligi Srbije u ženskoj konkurenciji, čime je ostvaren najveći uspeh niškog šaha u ekipnoj seniorskoj konkurenciji u poslednjih 20 godina, postignut je još jedan veliki uspeh – osvajanje prvog mesta i plasman u viši rang i u muškoj seniorskoj konkurenciji, navode iz kluba.\nLiga Centralne Srbije grupa Jug za 2021. godinu odigrana je u dva dela – prvi deo igrao se u Nišu od 17. do 19. septembra, dok je drugi deo odigran u Dimitrovgradu, od 14. do 17. oktobra 2021. godine.\nUčestvovale su 12 ekipe (iz Niša, Niške Banje, Dimitrovgrada, Bele Palanke, Svrljiga, Aleksinca, Blaca, Lebana, Medveđe i Crne Trave) a nakon odigranih 11 kola, pobednički pehar, prvo mesto i plasman u viši rang takmičenja – Drugu ligu Centralne Srbije, ubedljivo je osvojila ekipa DŠK “OSNOVAC” iz Niša, koja je zabeležila 10 pobeda\ni samo jedan nerešen rezultat, bez poraza!\n“U prošlogodišnjoj Ligi CS 2020 grupa Jug, koja zbog pandemije korona virusa nije odigrana prošle godine, već\nje bila odložena za april i maj ove godine, u svom debitantskom nastupu u ovom rangu takmičenja osvojili smo\ntreće mesto i time pokazali da ekipa ima kvalitet i za taj rang takmičenja. Većinu tadašnje ekipe činili su kadeti i\nomladinci, od 14 do 19 godina, pojačani dvojicom iskusnih asova – intermajstorom Đukić Željkom i FIDE\nmajstorom Terzić Goranom. Imajući u vidu da je našem klubu ipak najveći prioritet ženska ekipa, koja je pre tačno\nmesec dana osvojila treće mesto u Superligi Srbije – čime je ostvarila najveći uspeh niškog šaha u ekipnoj seniorskoj konkurenciji u poslednjih 20 godina, a pre toga je dve godine zaredom osvajala peto mesto u državi, u potpuno istom sastavu smo započeli i ovogodišnju mušku ligu, bez dodatnih pojačanja“, ističu u ovom niškom klubu.\nBudućnost kluba – Jovan Lukić, Andrija Pavlović i Nikola Lukić\nU Dečijem šahovskom klubu „Osnovac“ ističu da im je osnovna zamisao bila da pruže priliku našim mladim igračima da se kale i da napreduju i u seniorskoj konkurenciji, imajući u vidu da u kadetskoj i omladinskoj konkurenciji nema adekvatnih ekipnih takmičenja.\n„O prvom mestu uopšte nismo ni razmišljali, tim pre što je upravo ovaj rang takmičenja “onaj pravi” jer u njemu možemo da pružimo šansu većem broju mladih igrača da nastupaju. Taj spoj mladosti i iskustva – velike želje mlađih snaga i neiscrpne energije dvojice iskusnih igrača – dao je rezultat i u prvom delu ovogodišnje lige, u kome smo zabeležili četiri pobede i jedan nerešen rezultat, čime smo prvi deo takmičenja završili na prvom mestu\nu našoj grupi. Ni u tim trenucima nismo razmišljali o borbi za prvo mesto, tim pre što smo imali ogromnih kadrovskih problema za nastavak takmičenja“, ističu.\nReprezentativke Srbije – WIM Adela Velikić i WGM Teodora Injac\nVelika sreća je bila što su u osnovnom sastavu za takmičenje imali prijavljene i tri devojke iz Beograda, koje\nnastupaju za prvu žensku ekipu. Još veća sreća je to, kažu, što su dve od njih bile u Srbiji u tom trenutku – iako\nsu baš tada trebale da igraju neki turnir u inostranstvu, tako da su nam se za drugi deo lige pridružile reprezentativke Srbije, WGM Injac Teodora – aktuelna i trostruka prvakinja Srbije i WIM Velikić Adela – aktuelna viceprvakinja Srbije.\n„Nakon odigranog šestog kola, koje je moglo da nas košta i izbacivanja iz lige, krenuli smo da razmišljamo o borbi za prvo mesto. Veliku konkurenciju imali smo u odličnoj ekipi ŠK “Gornja Jablanica” iz Medveđe, koja je slovila za glavnog favorita lige. Iako su na kraju završili na drugom mestu sa čak 6 bodova manje od naše ekipe, borba za prvo mesto je bila neizvesna do poslednjeg kola, bez obzira što konačna tabela pokazuje drugačije. Pre početka predzadnjeg kola, u kome smo se u derbiju lige međusobno sastali, razlika je bila svega jedan bod u našu korist. Taj meč smo uspeli da dobijemo, rezultatom 4:2, čime smo praktično i osigurali prvo mesto! Međutim, uopšte nije bilo lako u tom meču, napetost je vladala do samog kraja, a krajnji rezultat meča mogao je biti i potpuno drugačiji.“\nNa kraju se pokazalo da je ekipa bila izuzetno ukomponovana – spoj mladosti, iskustva i snage, te samim tim dobar rezultat verovatno nije ni mogao da izostane.\nIskusni asovi FM Goran Terzić i IM Željko Đukić\nBila je ovo najuspešnija godina u istoriji kluba – godina za pamćenje – ali ujedno i izuzetno naporna, teška i jako zahtevna godina, u svakom smislu – kako šahovskom, tako i finansijskom, jer je trebalo odigrati čak tri lige u seniorskoj konkurenciji – dve u muškoj (za 2020. i za 2021. godinu) i jednu u ženskoj konkurenciji.\n„Finansijski je bilo gotovo nemoguće izdržati nastupe u obe konkurencije, te je pored sredstava dobijenih od grada, a koja su značajno manja nego pre, zbog smanjenja budžeta za sport, i pomoći sponzora kojih je sve manje nažalost, klub morao ozbiljno da se zaduži kako bi mogao da nastupi u svim obaveznim ovogodišnjim takmičenjima. Zbog velikih očekivanja, kako na sportskom tako i na poslovnom planu, klub stalno mora da vodi balansiranu sportsko-finansijsku politiku jer je često jedno u koliziji sa drugim. Ovo je sport, igra gde moraš da ulažeš ako želiš da pobeđuješ, jer samo dobri sportski rezultati generišu nove prihode. Dobre rezultate smo ostvarili, te će nam prioritet u narednom periodu biće vraćanje dugova. ” – izjavio je Igor Lukić, osnivač i glavni operativac kluba.\nEkipa je nastupala u sledećem sastavu, poređana po broju osvojenih poena:\nIM Đukić Željko, koji je bio najuspešniji igrač na celoj ligi sa 9.5 poena iz 11 partija,\nFM Terzić Goran 7.5 poena iz 11, Lukić Jovan 6.5 iz 10, WIM Velikić Adela 6 iz 6 (!),\nLukić Nikola 5.5 iz 10, WGM Injac Teodora 3.5 iz 5, Pavlović Andrija 2.5 iz 5, Stevanović\nJovan 2 iz 5, Petrović Nemanja i Nedeljković Mladen 0.5 iz 1.\nTri prvoplasirane ekipe nagrađene su peharima i odgovarajućim medaljama, dok su\niz lige ispale tri najslabije plasirane ekipe.\nDŠK Osnovac šah\nDečiji šahovski klub “OSNOVAC”, Niš – TREĆI U SRBIJI\nŠahovski klub „Nais“ ostvario svoj najveći uspeh – postao prvoligaš


Промоција монографије “Наша исповест” 12. септембра у Београду | Јадовно 1941.\nPromocija monografije “Naša ispovest” 12. septembra u Beogradu\nČlanice Udruženja žena žrtava rata Republike Srpske prisustvovaće 12. septembra u Beogradu promociji monografije “Naša ispovijest”, koja će biti održana u okviru manifestacije “Dani Srpske u Srbiji”.\n“Ovo je prva promocija monografije na području bivše Jugoslavije, a prije toga promociju smo imali u maju u Njujorku i Vašingtonu”, izjavila je Srni predsjednik ovog Udruženja Božica Živković Rajilić.\nRajilićeva je rekla da je ova knjiga najveći projekat koji je dalo jedno udruženje proisteklo iz proteklog odbrambeno-otadžbinskog rata.\nOna je rekla da su priređivači u ovoj knjizi najveći stručnjaci za oblast genocida iz UN, Londona i Izraela.\nRajilićeva je dodala da će promociji monografije prisustvovati članice Udruženja koje su dale izjavu za izradu monografije, direktor Republičkog centra za istraživanje rata, ratnih zločina i traženje nestalih lica Milorad Kojić, te priređivači knjige Aleksandar Vranješ i Bojana Miodragović.\nPočetak promocije je zakazan za 12.00 časova u beogradskom Medija centru.


In Store | Srbija | Naša privreda prepoznala značaj dualnog obrazovanja\nDo kraja novembra pristiglo nam je 650 prijava kompanija za različite profile dualnog obrazovanja, zahtevi još pristižu pa smo kompanijama dali mogućnost da se prijavljuju do polovine decembra. Na raspolaganju smo i za individualne sastanke sa ciljem što preciznijeg i kvalitetnijeg informisanja privrednika o prednostima i zadacima u realizaciji dualnog obrazovanja, objašnjava Mirjana Kovačević, rukovodilac Centra za dualno obrazovanje i obrazovne politike Privredne komore Srbije.\nPodseća da su dominantni sektori za koje su kompanije zainteresovane tradicionalno elektrotehnika, mašinstvo i obrada metala, ugostiteljstvo, poljoprivreda. Poslodavci se prijavljuju putem specijalizovanog veb portala Privredne komore Srbije, na kojem kreiraju profil kompanije i na jednostavan način, u tri koraka, podnose prijavu za uključivanje u model dualnog obrazovanja.\nKovačević podseća da su prednosti dualnog modela obrazovanja sticanje znanja u školi i kompaniji. U zavisnosti od obrazovnog profila za koji se učenik opredeli već u prvom razredu može početi da ide u kompaniju na učenje kroz rad. Đaci od samog početka školovanja usvajaju praktična i primenljiva znanja u realnom radnom okruženju, a po završetku, učenik se može zaposliti kod poslodavca, pokrenuti sopstveni posao ili nastaviti dalje školovanje.\nOd sledeće, školske 2022/2023. godine, u ponudi za realizaciju po dualnom modelu će se naći i devet novih obrazovnih profila: elektrotehničar telekomunikacija, rukovalac poljoprivredne mehanizacije, kulinarski tehničar, hotelsko-restoraterski tehničar, turistički-tehničar, vodoinstalater, tehničar industrijske robotike, galanterista i izrađivač hemijskih proizvoda.\nBarbara Vilfinger, stručnjak za dualno obrazovanje u Privrednoj komori Austrije koja pruža veliku podršku Privrednoj komori Srbije u realizaciji zadataka u dualnom obrazovanju, ocenjuje da se srpski model dualnog obrazovanja uspešno sprovodi i ubrzano razvija i ako nastavi ovim tempom, velike su šanse da se ostvare svi benefiti kao u Austriji: U austrijskim kompanijama put od dualnog obrazovanja do korporativnog upravljanja je veoma realan i često se javlja u praksi. Menadžeri koji su završili dualno obrazovanje vrlo su upoznati sa suštinom poslovanja i mogu bolje razumeti procese i samim tim ih unaprediti. Funkcionalni sistem dualnog obrazovanja ponekad može biti bitan faktor za podsticanje ulaganja stranih kompanija. Pored dostupnosti stručnog kadra, takođe je presudan i stepen stručnog znanja - povratne informacije austrijskih kompanija u Srbiji to potvrđuju. U godišnjim anketiranjima austrijskih podružnica u Srbiji, tema kvalifikovanih kadrova u smislu njihove dostupnosti i stručnog znanja postaje sve važnija. Tajna uspeha dualnog obrazovanja leži, između ostalog, u dobroj interakciji obrazovanja i privrede.\nĐaci su za ova tri meseca pokazali zavidno interesovanje. Dobro su prihvatili naš kolektiv, nove obaveze, pokazuju interesovanje i sposobnost da stiču nova teorijska i praktična znanja. Dosadašnji ishodi učenja su bili sjajni. Đaci će tokom dualnog obrazovanja u našoj kompaniji proći kroz sve sektore od mobilne i fiksne telefonije do optike i po završetku tog procesa dobićemo nove mlade buduće kolege koje ćemo moći da angažujemo za više pozicija, što je trenutno, nemoguće naći na tržištu. U ovoj godini kod nas je u kompaniji pet đaka, a planiramo da ih bude između 15 i 20 po grupi, ističe Miloš Maksimović, instruktor za dualno obrazovanje u Roaming Networks.


Tekstilna radnica koja je učestvovala u svim štrajkovima i drugim akcijama za veća prava radnika\nLjubica Odadžić je rođena je 12. oktobra 1913. godine u banatskom selu Kumanu, kod Velikog Bečkereka. Poticala je iz siromašne zemljoradničke porodice. Njeni roditelji nisu imali sredstava da je školuju, pa je završila samo osnovnu školu.\nŽivela je u selu baveći se kućnim i poljskim poslovima, a kada je napunila 21 godinu odlučila je da ode sa sela i potraži posao u gradu. Godine 1935. došla je u Beograd, gde je prvo vreme radila kao kućna pomoćnica. Potom je preko svoje drugarice Nevenke Petrović uspela da se zaposli u tekstilnoj fabrici Vlade Ilića, na Karaburmi. Radeći i družeći sa tekstilnim radnicima na Karaburmi približila se revolucionarnom radničkom pokretu. Prva saznanja o borbi radničke klase, Ljubica je dobila još u svom rodnom selu Kumanu, gde je živelo nekoliko učesnika Oktobarske revolucije. Od njih, a posebno od Ljubomira Čolića slušala je priče o revoluciji u Rusiji, o Lenjinu, o tome kako “radnici i seljaci u Rusiji nemaju gospodare nad sobom” i dr. U njenom rodnom selu je još 1919. godine bila organizovana partijska organizacija Komunističke partije Jugoslavije.\nZajedno sa svojim kolegama tekstilnim radnicima Ljubica je učestvovala u štrajkovima i drugim akcijama za veća radnička prava. Svoje slobodno vreme posvetila je borbi za prava žena – za bolje uslove rada žena, za njihovu ravnopravnost sa muškarcima, za njihovo kulturno uzdizanje i dr. Često je odlazila u svoje rodno mesto, gde je takođe politički delovala među ženama, a posebno među ženskom omladinom. Njen rad na borbi za emancipaciju žena, kao iz veća radnička prava nije ostao neprimećen od strane policije. Više puta je bila hapšena i saslušavana u Upravi grada Beograda poznatoj “Glavnjači”. Pred islednicima se uvek dobro držala i nikada nije ništa želela da prizna, čime je nekoliko puta izbeglada bude osuđena. Godine 1937. je zbog političke aktivnosti u fabrici bila uhapšena i proterana u rodno mesto, ali se ubrzo ponovo vratila u Beograd. Po povratku je ponovo nastavila sa političkim radom. Pošto je u fabrici prodavala radničku štampu, uz nju je radnicima delila partijske letke i drugi propagandni materijal. Ove materijale dobijala je od svoje drugarice Nevenke Petrović, koja je radila u tehnici Mesnog komiteta KPJ za Beograd.\nZbog svoje izražene političke aktivnosti, Ljubica je 1938. godine bila primljena u članstvo Komunističke partije Jugoslavije. Radila je u istoj partijskoj ćeliji sa poznatom tekstilnom radnicom Leposavom Lepom Stamenković. Decembra 1940. učestvovala je u štrajku oko 1.000 radnika tekstilne industrije u Beogradu, a bila je i izabrana za člana Štrajkačkog odbora, zbog čega je posle okončanja štrajka bila otpuštena sa posla.\nPosle okupacije Kraljevine Jugoslavije, aprila 1941. godine po partijskom zadatku je napustila okupirani Beograd i otišla u rodno mesto, gde se uključila u rad tamošnje partijske organizacije. Bio joj je poveren rad sa ženama, a pre svega omladinkama. Radila je na okupljanju devojaka, njihovom organizovanju u vaspitne grupe i uključivanju u Savez komunističke omladine Jugoslavije. U veoma kratkom periodu, tokom maja i juna, uspela je da u SKOJ uključi 61 novu članicu. Pošto su u Kumanu postojala veoma velika partijska i skojevska organizacija, koja je bila podeljena na nekoliko rejona, bilo je odlučeno da se formira poseban “ženski komitet”, koji je brojao preko 250 omladinki. Radom ovog komiteta rukovodila je Ljubica.\nKrajem juna, 1941. godine Ljubica je bila uključena u članstvo Mesnog komiteta KPJ za Kumane, a ubrzo potom i u članstvo Sreskog komiteta KPJ za Novobečejski srez. Pošto je bila zadužena za rad među ženama, aktivno je radila na organizovanju bolničkih kurseva i upućivanju omladinki u tada prve formirane udarne grupe i desetine. Posle napada Nemačke na Sovjetski Savez, 22. juna i početka masovnog hapšenja komunista, Ljubica je prešla u ilegalnost. U toku leta zajedno sa drugim drugovima, aktivno je radila na pripremama i organizovanju partizanskog odreda. Takođe radila je i na prikupljanju neophodnih sredstava – hrane, odeće, obuće i dr, kako za ilegalne partijske radnike, tako i za prve borce Kumanovačkog partizanskog odreda, koji je u toku jula brojao 24 ljudi. S obzirom da je i obližnje selo Melenci, usled duge revolucionarne tradicije njegovih meštana, bilo opredeljeno za NOP tamo je bio formiran Melenački partizanski odred. Direktivom viših rukovodstva NOP-a odlučeno je da se izvrši sapajanje Kumanačkog i Melenačkog odreda u jedan Kumanačko-melenački partizanski odred. I pored veoma loših uslova za partizanskog ratovanje, usled ravničarskog terena, ovaj odred je tokom leta izvršio nekoliko uspešnih akcija. Preko dana odred je boravio sakriven u kukuruznim poljima, koja su usled nedostatka šuma služila kao jedini sigurni zaklon, a noću je odlazio u akciju.\nPosle okupatorskog čišćenja terena, odred nije uspeo da pređe u Srem, pa je u oktobru 1941. doneta odluka o stvaranju zemunica tzv “beza za zimski boravak”, gde bi borci bili sakriveni usled upada okupatora u selo. Ljubica je bila jedan od glavnih oragnizatora akcije za prihvat boraca i pravljenje baza u Kumanu. U ovoja akciji pomagale su joj Dobrinka i Milena Stančić, kao i Barbara Boriška Seleši. Za veoma kratko vreme u Kumanu je napravljeno više od 90 baza, od kojih je 30 bilo za prihvat boraca. U decembru 1941. godine u Kumane je došao Žarko Zrenjanin, sekretar Pokrajinskog komiteta KPJ za Vojvodinu i jedan od organizatora ustanka u Vojvodini. On je izvršio reorganizaciju partijskih i vojnih rukovodstava, pa je Ljubica tada primila nove dužnosti. Postala je član Okružnog komiteta SKOJ-a i član Okružnog komiteta KPJ za severni Banat.\nUsled veoma oštre zime krajem 1941. i početkom 1942. godine, odred je bio baziran u Kumanu i Melencima, a okupator je za ovo bio obavešten uz pomoć svoje obaveštajne mreže. Policijski agenti više puta nisu uspeli da otkriju baze u selu, pa je ovu dužnost na sebe preuzeo zloglasni Juraj Špiler, komandant javne bezbednosti za Banat. On je selo opkolio sa jakim snagama i izvršio blokadu, koja je trajala od 13. do 25. februara 1942. godine. U toku ove veoma opsežne akcije u Kumanu su otkrivene ukupno 32 baze. Na licu mesta je ubijeno 18 ljudi, a uhapšeno je oko 200 ljudi, od kojih je kasnije oko 100 streljano. Među uhapšenima bila je većina kumanskih partizana, zatim partijskih i skojevskih aktivista, saradnika NOP-a i dr. Pošto se slična situacija desila u blokadi sela Melenaca, ovo je bio veliki udarac za Narodnooslobodilački pokret u ovom delu Banata.\nPrilikom pretresa kuće Ljubinke Petrović, 20. februara otkrivena je baza u kojoj su se nalazili Ljubica i inženjer Ivan Knežević Coto (1910—1942) iz Zagreba. Coto je bio dugogodišnji član KPJ, pre rata je zbog revolucionarnog rada bio osuđen na pet godina zatvora, a avgusta 1941. je bio učesnik poznatog bega zatvorenika-komunista iz zatvora u Sremskoj Mitrovici. Potom se iz Srema prebacio u Banata, gde je u Kumanovsko-melenačkom odredu bio diverzantski instruktor. Našavši se u bezizlaznoj situaciji, Ljubica i Coto su se dogovorili izvrše samoubistvo. Coto je uspeo u ovoj nameri, a u Ljubicinom pištolju se metak zaglavio i ona je bila uhapšena.\nPored Cota i Ljubice, među stradalim i uhapšenim partizanima u Kumanu su bili i drugi organizatori NOP-a – Žarko Milankov, politički komesar odreda je prilikom otrivanja njegove baze pružio otpor i uspeo da pobegne, ali pošto je bio ranjen da ga ne bi uhapsili izvršio je samoubistvo; Maksa Kovačev, sekretar OK KPJ, takođe je prilikom otkrivanja njegove baze izvršio samoubistvo; Barbara Boriška Seleški, jedna od Ljubicinih glavnih saradnica, takođe je bila otkrivena i uhapšena i dr. Pošto je veći deo vodećih rukovdilaca NOP-a u Kumanu, prilikom blokade izvršio samoubistvo ili bio ubijen, Ljubica je bila jedna od retkih uhapšenih. To joj je bila otežavajuća okolnost, pa su fašistički agenti odmah po hapšenju otpočeli da je muče sa namerom da izda svoje saradnike i otkrije nove baze. Strašna mučenja su nastavljena u zatvoru u Bečekreku, gde su joj fašisti tokom isleđivanja zakivali potkovice na noge. Iako krhkog zdravlja Ljubica je izdržala sva mučenja i nikoga nije odala. Na njenu sreću, mučenja nisu trajala dugo jer je 10. marta 1942. godine bila streljana u Pančevu, zajedno sa još 50 rodoljuba, među kojima je bilo 37 Kumančana.\nUkazom predsednika Federativne Narodne Republike Jugoslavije Josipa Broza Tita, 26. novembra 1953. godine, proglašena je za narodnog heroja.\nIme Ljubice Odadžić danas nosi glavna ulica u njenom rodnom selu Kumanu, a ulice sa njenim imenom takođe postoje i u Zrenjaninu i Somboru. Septembra 1954. godine na Trgu oslobođenja u Kumanu joj je podignuta spomen-bista.


Borković ostvario prvi srpski trijumf na kružnim stazama\n[sigplus] Critical error: Image gallery folder galerije/borkovic_prvi_trijumf_kruzne is expected to be a path relative to the image base folder specified in the back-end.\nSrpski automobilista Dušan Borković ostvario je istorijski trijumf, pošto je slavio posle druge trke drugog vikenda TCR šampionata u Bahreinu. Fantastičnom vožnjom Borković je osvojio 25 bodova, ujedno ušao u istoriju kao prvi srpski vozač koji je trijumfovao na kružnim stazama u svetskim okvirima.\nU čast pobede Dušana Borkovića, na veliki praznik Vaskrs, u Bahreinu se svirala srpska himna "Bože pravde"\nBorković je dan ranije, u prvoj trci vozeći "Alfa romeo đulijetu" za gruzijski tim "GE Force", osvojio četvrto mesto i 12 bodova.\nPrethodno Borkoviću je najveći uspeh u karijeri bilo drugo mesto na VTCC trci u Japanu 2015. godine.\n"Već posle kvalifikacija i prve trke u subotu osetio sam da mogu da postignem veliki uspeh. Startna pozicija u drugoj trci dala mi je za pravo da se nadam najboljem. Iako sam slabije startovao, znao sam da ako se izborim sa Mađarima u prvom krugu mogu da dođem do pobede", rekao je Borković.\n"Daću sve od sebe da i u nastavku sezone ostanem na visokom nivou. Želeo bih da se zahvalim navijačima, sponzorima, čitavom timu i svim sunarodnicima. Pozdrav svim navijačima u Srbiji, želim vam srećan Uskrs. Hristos voskrese", poručio je Borković.


Nešto je trulo u Italiji: Novi izbori u oktobru? - Sputnjik Srbija\n20:23 12 Avgust 2020\nNešto je trulo u Italiji: Novi izbori u oktobru?\n22:06 05.03.2018 (osveženo 22:08 05.03.2018) Preuzmite kraći link\nJedino što bi moglo da pomogne prevazilaženju političke krize u Italiji je ono što tamo zovu „Vlada sa ciljem“. Taj cilj bi mogao biti izmena izbornog zakona, kako bi se bar na jesen lakše izabrala vlast.\nNa parlamentarnim izborima koji su u nedelju održani u Italiji nijedna stranka ni koalicija nije osvojila apsolutnu većinu na osnovu koje bi mogla samostalno da formira vladu.\nPreliminarni rezultati pokazuju da je koalicija desnog centra, predvođena strankom „Napred Italijo“ bivšeg premijera Silvija Berluskonija osvojila 37 odsto glasova, a na drugom mestu je „Pokret pet zvezdica“ sa oko 31 odsto. Koalicija levog centra predvođena Demokratskom strankom doskorašnjeg premijera Matea Rencija osvojila je 23 odsto glasova, a Renci je potvrdio da će podneti ostavku na tu funkciju.\nLider italijanskog „Pokreta pet zvezdica“ Luiđi di Majo rekao je da bi zbog odličnog rezultata pokreta na izborima trebalo da im bude povereno vođenje vlade.\nPrema rečima Željka Pantelića, dopisnika „Nedeljnika“ iz Rima, formiranje nove italijanske vlade neće ići tako lako.\n„Ne vidim način na koji će bilo ko ući u koaliciju sa ’Pokretom pet zvezdica‘ jer su se oni ponašali vrlo nekorektno kada im je, na primer, Demokratska partija posle izbora 2013. godine nudila koaliciju. Sa druge strane, ljudi koji su u Demokratskoj partiji izabrani u Senat i Kameru apsolutno su protiv bilo kakvog saveza sa ’Pokretom pet zvezdica‘, pa je ta koalicija nemoguća“.\nJednako je, procenjuje Pantelić, nemoguća i koalicija između „Pokreta pet zvezdica“ i Lige Matea Salvinija jer bi tako nešto bila Salvinijeva politička greška „par ekselans“, s obzirom na to da je on u poziciji da sada zapravo samo treba da sačeka koju godinu da mu cela Berluskonijeva „Napred Italijo“ praktično padne u ruke.\n„Mislim da su najizgledniji novi izbori u oktobru, a jedino što bi možda moglo da pomogne oko kreiranja nekakve vlade je ono što oni ovde zovu ’Vlada sa ciljem‘. Taj cilj bi mogao biti izmena izbornog zakona, jer ako se za šest meseci ponovo ide na izbore sa ovim sistemom glasanja opet ćemo biti u situaciji da niko neće imati potrebnu većinu da formira vladu“, smatra Pantelić.\nKako kaže, Silvio Berluskoni je posle Matea Rencija najveći gubitnik minulih izbora, jer je u okviru koalicije sa najvećim brojem glasova, antiimigrantska i evroskeptična „Liga za Sever“ Matea Salvinija osvojila oko 18 odsto, dok je Berluskonijeva partija dobila manje od 14 odsto glasova.\n„Na ovim izborima se dogodilo nešto što je do pre samo nekoliko godina bilo nezamislivo — da ’Liga za Sever‘ u Rimu osvoji gotovo isto glasova koliko i ’Napred Italijo‘, kao i da u Maćerati, gde su bili ispod jedan posto glasova, sada osvoje oko dvadeset procenata, i to posle onoga što se tamo dogodilo, a što bi, nažalost, moglo da bude i alarm za stanje u Italiji. Naime, ako glasate za partiju čiji je član i kandidat na lokalnim izborima izašao na ulicu i pucao na ljude samo zato što su druge boje kože, i ta partija sa 0,6 odsto glasova poraste na 21, onda znači da je nešto duboko trulo u italijanskom društvu“, primećuje Pantelić.\nKada je reč o sudbini Silivija Berluskonija, Pantelić kaže da on nije ni pokušao da ovim izborima sebi obezbedi političku budućnost.\n„Želeo je da sebi obezbedi poziciju da može da pomogne svojima firmama, odnosno svojoj poslovnoj imperiji da prođe kroz krizu u kojoj je već nekoliko godina. Čitavo njegovo pojavljivanje u izbornoj kampanji bilo je samo želja da se postigne što bolji rezultat kako bi mogao da istrguje što bolje za svoje firme i za ljude koji su oko njega. U stranci ’Napred Italijo‘ imate dosta ljudi koji su na ovaj ili onaj način vezani za Berluskonija i koji imaju svoje vlastite interese, tako da tu nema mnogo neke ideologije. Njegova velika greška je bila što je izašao zvanično sa imenom Antonija Tajanija kao kandidatom za premijera i što se previše pokazivao proevropski nastrojenim, što u u njegovom delu biračkog tela nije bilo najbolje shvaćeno, te su ti glasovi otišli Mateu Salviniju“, kaže Pantelić.\nVerovalo se, dodaje naš sagovornik, da će „Napred Italijo“ na kraju ipak imati više glasova od „Lige za Sever“, ali taj ispad u Maćerati i pozicioniranje kampanje oko pitanja imigracija i povratka navodno pseudo-fašizma je doprinelo da „Liga“ značajno poraste, da oni ostvare istorijski najbolji rezultat i da se pojave u delovima Italije gde ih nikada pre nije bilo. Međutim, najveće iznenađenje izbora svakako je rezultat Demokratske partije koja je sišla ispod 20 posto, što je prvi put u njenoj istoriji, pa Rencijeva ostavka nije neočekivana.\nPantelić dodaje da je sada pitanje da li će biti nekih ozbiljnijih pokušaja da se formira parlament.\n„Biće veoma teško izabrati i predsednika Senata i predsednika Kamere, odnosno Donjeg doma, jer oni koji su ušli u parlament nemaju takozvani koalicioni kapacitet. Jedina koalicija koja je mogla da formira vladu je ’velika koalicija‘ Demokratske partije i ’Napred Italijo‘, ali oni nemaju ni izbliza potrebne brojeve za tako nešto. Pokazalo se da je Matarela bio u pravu kada je rekao premijeru Đentiloniju da ne podnosi ostavku, pa će u tom kontekstu Đentilonijeva Vlada nastaviti sa radom najverovatnije do sledećih izbora koji će po svoj prilici biti u oktobru“, zaključuje Pantelić za Sputnjik.\nItalija, izbori, Evropa


Kerber osvojila US Open, od sutra broj 1\n– September 11, 2016Posted in: ATP/WTA, Glavne vesti, USOPEN\nAnđelika Kerber na najbolji mogući način završila je US Open, pošto je osvojila titulu, pobedom u tri seta, nad Karolinom Pliškovom. Od sutra će biti broj 1, a Serenu će smeniti na toj poziciji nakon 186 uzastopnih sedmica!\nNemica je do trijumfa došla rezultatom 6-3, 4-6, 6-4. Osvojila je Kerber uvodni set, kontrolisala situaciju na terenu, a u drugom setu se samo čekao loš gem Pliškove za siguran trijumf Nemica, ali je Čehinja podigla nivo igre i uspela da meč odvede u treći set. Nastavila je gde je stala, povela sa 3-1, Kerber je odmah vratila brejk, a u desetom gemu Pliškova gubi servis sa nulom, Kerber koristi prvu meč loptu za veliki trijumf.\nPliškova je pobedom nad Serenom obezbedila mesto broj 1 Nemici, ali ga je ona titulom na najlepši mogući način proslavila. Ona je ove godine osvojila Australian Open, izgubila finale Vimbldona od Serene, finale Olimpijade od Puig, i osvojila drugi Gren Slem na US Openu.\nPliškova će biti na rangu karijere, šestom mestu, a mora biti zadovoljna, jer je prvi put prošla 3.kolo Gren Slema i odmah ušla u finale, savladavši obe sestre Vilijams na tom putu.


Brnabić: U Izveštaju EK konstatovan napredak Srbije u skoro svim oblastima\nVesti Autor:N1 Beograd19. okt. 202119:30 > 19:3680 komentara\nPremijerka Ana Brnabić ocenila je da je danas objavljen Izveštaj Evropske komisije o napretku Srbije "daleko najbolji u poslednjih nekoliko godina", jer je ovo "prvi put da je konstatovan napredak u skoro svim oblastima, u apsolutno svim političkim kriterijumima i u reformama u oblasti vladavine prava".\n„Lično mi se čini da je ovo daleko najbolji izveštaj o napretku u poslednjih nekoliko godina, postoje još neke stvari koje ne vidimo isto i oko kojih mislim da smo imali konkretnije rezultate nego što su prikazani u izveštaju o napretku. U nekim aspektima sam očekivala još povoljniji izveštaj, ali smo izuzetno zadovoljni što je konstatovan napredak u skoro svim oblastima, u apsolutno svim političkim kriterijuma i u reformi u vladavini prava“, kazala je Brnabić na konferenciji za novinare u Vladi Srbije.\nOna je dodala da je u ovom izveštaju Evropska komisija „jasno naglasila da je vlada dala prioritet reformama na evropskom putu, a posebno u oblasti vladavine prava“.\n„Takođe, Evropska komisija je u uvodnim napomenama konstatovala da se jasno vidi vladin novi politički fokus na reforme“, kazala je Brnabić i zahvalila i evropskoj delegaciji u Srbiji i Evropskoj komisiji što su konstatovali da su merila za otvaranje klastera 3 i 4 ispunjena.\nŽiofre: „Voleli bismo da vidimo smanjenje zapaljivog jezika u skupštini“\nŠef Delegacije EU u Srbiji Emanuel Žiofre kazao je da Unija želi da istakne i promoviše napredak u procesu proširenja, podsetivši da je Srbija prihvatila novu metodologiju proširenja i da je to dobra vest.\nVarhelji: Napredak Srbije u vladavini prava i normalizacija sa Kosovom – ključni\n19. okt. 2021 68\nBilčik: Primena dogovora u međustranačkom dijalogu ključna – svi na izbore\nNaveo je da izveštaj odražava ono što još treba da se uradi kako bi Srbija uskladila svoje zakonodavstvo sa zakonodavstvom EU, ali beleži i povećan broj reformi, navevši ustavnu reformu za jačanje nezavisnosti pravosuđa, reviziju kodeksa ponašanja Skupštine, takođe je ukazao da su prihvaćene preporuke GRECO koje su počele i da se sprovode, angažman vlade u međustranačkom dijalogu, zaštiti novinara.\n„Komisija će nastaviti pomno da prati i reforme u vladavini prava i normalizaciju sa Kosovom, od čega će zavisiti tempo napretka Srbije ka EU“, kazao je Žiofre i istakao da je važno da Srbija sprovodi reforme u oblasti vladavine prava, borbi protiv organizovanog kriminala, slobode izvražavanja.\n„Voleli bismo da vidimo u skupštini smanjenje zapaljivog jezika, napada na političke neistomišljenike, više rada na temu društva i društvenog dijaloga, može mnogo više toga da se uradi kako bi se kreiralo povoljnije okruženje za civilno društvo“, ukazao je Žiofre i dodao da mora da se vidi napredak u borbi protiv organizovanog kriminala i rezultati u istragama i presudama.\nOn je kazao i da je, kada se radi o ekonomiji, „Vlada Srbije pokazala otpornost pred krizom i zabeležila tek blagi pad BDP u odnosu na procene Svetske banke“, što je ostvarila zahvaljujući, kako je naveo, prethodnoj fiskalnoj politici.\nKada se radi o dijalogu sa Kosovom, istakao je da je neophodno da se ulože dodatni napori na primeni poostignutih sporazuma kako bi se postigao sveobuhvatni sporazum o normalizaciji, što je „krucijalno, urgentno da obe strane napreduju na putu ka EU“.\nJoksimović: Objektivan izveštaj, jasno nam govori u kom pravcu da idemo\nMinistarka za evropske integracije Jadranka Joksimović složila se sa premijerkom da je ovo jedan od boljih izveštaja u poslednjih nekoliko godina i da odaje „dobar utisak o zemlji i vladi koja je u teškim uslovima za ceo svet, i brojnim drugim izazovima, pokazala i želju i motivisanost i entuzijazam da u sred pregovora, kada su se promenila pravila igre, da se ne žali, već smo pokazali spremnost, posvećenost, odlučnost, pa i hrabrost da se uhvatimo u koštac sa svim temama“.\nDodala je da je vlada uspela da demonstrira snažnije političko vođenje procesa i uključivanje svih, čime je proces, „uz nemerljiv doprinos i predsednika i premijerke i vladinih ministarstava, dobio na snazi i to se reflektovalo ovakvim izveštajem“.\n„Napredak je evidentiran u svim oblastima. On je negde veći negde manji, ali je svakako evidentiran kao napredak. Ovaj izveštaj je dobra preporuka da zemlje članice odobre otvaranje do kraja godine dva klastera. Srbija je potpuno ispunila sve kriterijume za otvaranje svih poglavlja u okviru Klastera 3 i 4, u okviru kojih postoji ukupno 12 poglavlja“, kazala je ona.\nDodala je da je ovaj izveštaj Evropske komisije „dobar, objektivan izveštaj, koji prepoznaje napore i govori nam jasno u kom pravcu da idemo“.\nAna BrnabićEmanuel ŽiofreEUizveštaj Evropske komisijeJadranka JoksimovićNapredakproširenjereforme